24-09-2020 06:57 Srbija Politika Video\nDijalog Beograda i Prištine pravi je put za postizanje dogovora, ali polazna tačka ne može da bude za Srbiju ponižavajuća i neprihvatljiva, a to je takozvana nezavisnost Kosova, poručio je predsednik Aleksandar Vučić u obraćanju Generalnoj skupštini Ujedinjenih nacija. UN moraju biti prilagođene novonastalim okolnostima i spremne za zajednički odgovor na izazove savremenog doba, koji ne poznaju granice država, ocenio je Vučić.\n"Evropski put ne isključuje saradnju sa drugim državama"\nVučić je poručio da punopravno članstvo u Evropskoj uniji predstavlja spoljnopolitički prioritet Srbije, ali da to ne isključuje opredeljenost za razvoj saradnje i produbljivanje odnosa sa državama svih regiona.\n"Negujemo partnerske odnose sa državama Zapada, uključujući sve intenzivniju saradnju sa SAD, ali istovremeno se ponosimo izvanrednim odnosima sa Ruskom Federacijom i Narodnom Republikom Kinom. I kao što svi možete da vidite, mi to ne krijemo, već smo izuzetno ponosni na naša prijateljstva. Saradnja sa prijateljskim afričkim, azijsko-pacifičkim i južnoameričkim zemljama, takođe je u fokusu našeg spoljnopolitičkog delovanja", naveo je predsednik.\nTakođe, kako je dodao, unapređenje regionalne saradnje predstavlja temeljno polazište spoljne politike Srbije, poručio je Vučić.\n"U tom kontekstu, Srbija nastoji da poseban akcenat stavi na razvoj ekonomske saradnje, smatrajući da ovakav pristup može doprineti podizanju međusobnog poverenja, a time i lakšem rešavanju otvorenih pitanja", istakao je Vučić.\nPodsetio je da je liderima iz regiona pokrenuo inicijativu "mini-šengen" i napomenuo da je ona otvorena i za druge zainteresovane strane Zapadnog Balkana.\nKorisnom se pokazala, kako je naveo, odluka o uspostavljanju "Zelenih koridora" u regionu, što je omogućilo nesmetan transport pomoći, bez zastoja na graničnim i administrativnim prelazima.\n"Srbija nikada neće pristati na poniženja"\nPredsednik je ukazao da se Srbija suočava sa problemom u pogledu očuvanja teritorijalnog integriteta, odnosno naporima da se i pored svih prepreka reši pitanje autonomne pokrajine Kosova i Metohije.\n"Verujemo da će posle dugog i teškog dijaloga moći da se dođe do rešenja, ali budite uvereni da Srbija nikada neće pristati na poniženja. Za nas nije prihvatljivo bilo šta što nije kompromis, a kompromisom obe strane moraju biti podjednako zadovoljne ili nezadovoljne", poručio je Vučić.\n"Važna uloga Trampove administracije"\nSmatra da je nedavna obnova dijaloga Beograda i Prištine pod okriljem EU, nakon skoro dve godine zastoja, svakako prvi korak na tom putu, ali da veliki iskorak predstavlja i nedavno potpisivanje sporazuma u Vašingtonu.\n"Koristim ovu priliku da istaknem i pohvalim veoma konstruktivnu i važnu ulogu koju je u postizanju sporazuma imala administracija predsednika Sjedinjenih Američkih Država Donalda Trampa, što je važan signal njene posvećenosti pronalaženju trajnog i održivog rešenja za ovo važno pitanje", istakao je Vučić.\nDijalog Beograda i Prištine pravi je put za postizanje održivog dogovora, rekao je predsednik, ali je poručio da polazna tačka nikako ne može da bude za Srbiju ponižavajuća i neprihvatljiva, a to je tzv. nezavisnost Kosova.\nVučić je naglasio da Srbija pridaje veliki značaj naporima UN na planu očuvanja mira i bezbednosti u svetu i istakao da je Srbija vodeća zemlja u regionu Zapadnog Balkana i deveta na listi evopskih zemalja sa najvećim doprinosom vojnim i policijskim snagama u misijama UN.\n"Povelja UN treba da bude 'Ustav' međunarodne zajednice"\nIstakao je da bi Povelja Ujedinjenih nacija trebalo da predstavlja "Ustav" savremene međunarodne zajednice, ali je podsetio da su Srbija i tadašnja Savezna Republika Jugoslavija bili žrtve pribegavanja jednostranim merama i akcijama koje podrivaju i dovode u pitanje efikasnost multilateralizma i međunarodnih mehanizama saradnje, ali i samog međunarodnog prava.\n"Braneći svoj suverenitet i teritorijalni integritet i poštovanje Rezolucije SB UN 1244, Republika Srbija istovremeno brani i međunarodno pravo, Povelju UN, kao i vrhovni autoritet Saveta bezbednosti", ukazao je predsednik.\nZasedanje Generalne skupštine Ujedinjenih nacija počelo je u utorak u NJujorku. Prvi put u 75 godina organizacije, lideri zemalja zbog pandemije koronavirusa govore drže putem video-linka, a ne uživo.\n''Nasilje velikih i moćnih se često zna okrenuti protiv njih"\nVučić je u obraćanju citirao američku umetnicu Isidoru Dankan, koja je nakon Velikog rata primetila da se ''nasilje velikih i moćnih često zna okrenuti protiv njih".\n"Najbolji primer da se ne treba iživljavati nad malima jeste i primer malog srpskog naroda koji je stavio tačku na jednu carevinu, koja je trajala skoro hiljadu godine'', naveo je predsednik reči Isidore Dankan.\nCrna Gora dobila novog predsednika parlamenta. Više o tome čitajte OVDE.


Ministar finansija: Njemačka se može suprotstaviti potencijalnoj ekonomskoj krizi - Biznis Info\nMinistar finansija: Njemačka se može suprotstaviti potencijalnoj ekonomskoj krizi\nNjemačka se može suprotstaviti potencijalnoj ekonomskoj krizi kroz ubrizgavanje „više milijardi eura“ u privredu, izjavio je u utorak njemački ministar finansija Olaf Šolc.\nTime je, kako ocjenjuje Rojters, Šolc nagovijestio da je spreman za veliki paket podsticaja ako domaća ekonomija uđe u recesiju.\nZahvaljujući solidnom budžetskom planiranju i politici neuizimanja novog duga, zvanični Berlin je, prema riječima Šolca, postavio temelje za preduzimanje dodatnih akcija u slučaju udara krize.\n„Zato što će tada biti vrlo važno za nas, kao najveću ekonomiju u srcu Evropske unije, da li smo u stanju da se suprotstavimo negativnom ekonomskom trendu“, izjavio je Šolc u raspravi o budžetu u donjem domu njemačkog parlamenta, Bundestagu.\n„I sa mog gledišta, sa čvrstim finansijskim osnovama koje imamo danas, u stanju smo da se suprotstavimo ekonomskoj krizi sa više milijardi evura, ako zaista dođe do izbijanja jedne takve krize u Njemačkoj i Evropi“, rekao je Šolc, prenijela je agencija Tanjug.\nNjemačka privreda je u drugom kvartalu uknjižila pad od 0,1 odsto u odnosu na prethodni kvartal i od tada su neki slabi ekonomski podaci podstakli zabrinutost da bi njena ekonomija mogla da „sklizne“ u recesiju u periodu jul-septembar.


09.04.2015 · 00:00\nSport - R. NikolićAleksandar Pavlović, krilo Partizana NIS, dok neumitno „curi” vreme do starta polufinalne serije ABA lige sa Crvenom zvezdom: To mi je još „daleko”, počne obično dan pre utakmice. Najvažnije je da sve bude i prođe na terenu, maksimalne koncentracije i hladne glave. Teško je u svetu profesionalnog sporta, gde se „miris” novca oseća na svakom koraku, naći nekoga ko je sa toliko emocija vezan za dres koji nosi kao Aleksandar Pavlović. I to posle deset NBA sezona, u godinama kada se svode računi. Nije zahvalno ni izvlačiti zaključak ko je koliki Partizanovac u košarkaškoj četi, ali je rođeni Baranin, pored sjajnog radnog „si vija”, fenomen za sebe u nečemu što je davno, sa sve „jačim” ugovorima počelo da bledi. Igrom karijere, češće je sa tribina bodrio nego na terenu predvodio klub za koji ceo život navija.\nKada je februara prošle godine konačno postao crno - beli, sledilo je „duplo” zadovoljstvo, onih „običnih” i, utakmica sa najvećim rivalom. U predvečerje polufinalne serije ABA lige, koja startuje 14. aprila, bez obzira na relativno malu „količinu” okršaja sa crveno - belima, nijedan ne bi izdvojio. - Svako učešće u večitom derbiju mi je drago, ne mogu da apostrofiram jedan, pa da stavim tačku. To su utakmice specifične težine, i kada dobiješ, i kada izgubiš. Logično, više volim one prve. To nikada i ne možeš da opišeš, a da sve kažeš - priča Pavlović. Uprkos tradicionalnom rivalitetu dva najpoznatija srpska kluba, ovoga puta će biti drugačije.\nU bližoj istoriji, večiti dueli nisu imali toliki značaj kao serija koja samo što nije počela. Evroligaška ulaznica namenjena isključivo pobedniku, one koji ostanu na „drugoj strani”, ne samo da ostavlja bez učešća u elitnom takmičenju, već dovodi u pitanje jačinu sponzorskog magneta. Crno - belima nije lako pala sezona bez evropske elite, koju su više od decenije, neprekidno igrali...Na pitanje kakav mu je predosećaj za mečeve „biti ili ne biti”, sagovornik će: - To je još daleko. Lično, dan uoči duela me „uhvate” misli. I, onda, kada počne odbrojavanje, sve više razmišljaš o onome što sledi, iako smo svi svesni važnosti, uloga, pa samo se o tome priča. I kada mislim o tim utakmicama, samo mi prolazi da ne bude incidenata, da se sve reši na terenu. „Trojka” crno - belih je znala, da u ovakvim mečevima, uvek etiketiranim „više od igre”, reaguje nervoznije, rano se optereti ličnim greškama... - Na našim utakmicama uvek ima više nervoze, ali se ne opterećujem onim šta je bilo. Kada se završi utakmica, ne razmišljam više od sat vremena o onome što je prošlo. Najviše kako je odigrano, prolete ti greške kroz glavu, sa željom da se sledeći put ne ponove, uvek napraviš analizu te vrste.\nAli, imajući u vidu tempo polufinalnse serije, u nekim delovima, dan za danom, neće biti vremena za osvrtanje, samo da se „posao” što bolje uradi. Kada se poredi tenzija koja je pratila prošlosezonsku bitku za nacionalni pehar i predstojeće polufinale, na koju stranu „prevagne”? - Meni je sličan osećaj, sličan pritisak, bez obzira na sadašnji ulog. Učesnici se znaju odlično. Zvezda je sličnog kvaliteta kao prošlog juna, mada, možda malo jača. Pripremamo se isto... Koji je Sašin recept za večitog rivala? - Nikada ga nisam ni imao, samo da budemo maksimalni, psihološki jaki, skoncentrisani na igru, hladne glave...- jednostavno će Pavlović, kao da od utorka neće „grmeti” u „Pioniru” i, to, najmanje u tri navrata. Iako ne čuje prozivke Tri prsta za tri poenaSaša Pavlović se ružnom tradicijom i na poslednjem gostovanju crno - belih u Podgorici našao na verbalnoj meti navijača Budućnosti. Na prva dva meča polufinala (14. i 15. aprila), kada je Zvezda domaćin, verovatno će biti prozivki. - To mogu da čujem dok se zagrevamo, ako se dešava. Kada počne utakmica, niti imam vremena, niti me zanimaju takve stvari, ma ništa ne čujem sa tribina. Šta god da se viče, prođe...\nNa opasku da je, iako ne čuje povike, u „Morači”, posle jednog koša, pokazao visoko podignuta tri prsta, Saša će: - To je bilo zbog trojke, video sam od sudije. Pa, nisam mogao da pokažem dva prsta, kada sam ubacio za više... Ne zna se šta je bilo teže Poraz ili Lukine suze Petogodišnji Luka Pavlović je najveći tatin navijač, dok za mlađu Minju ima još vremena. A naslednik je često i na tribinama, pa ne izostanu ni „teška” pitanja i koja suza kada se „desi” poraz... - Joj, teško mu je pao poraz od Cedevite, pre godinu dana, kada smo igrali ono nesrećno polufinale fajnal fora u Areni. Prvo mu nije bilo jasno, da li je koš ili nije, pa kada je video kako neki plaču, shvatio je da se nešto dešava što nije dobro, uh, trebalo mu je „objasniti” da je kraj...


U drumskom biciklizmu\nReprezentativac Albanije Jlber Sefa novi je šampion Balkana u drumskom biciklizmu. U glavnoj, seniorskoj trci Balkanskog biciklističkog prvenstva u Trebinju Sefa je prvi odvezao stazu dugu 95 kilometara, drugi kroz cilj prošao je Marko Danilović iz Srbije dok je treći bio Aleksandros Macangos sa Kipra.\n"Dugo sam čekao ovu pobjedu s obzirom da sam prilično iskusan i da se 15 godina bavim biciklizmom. Odlično sam se osjećao, radio sam u grupi sa još tri momka, ali sam osjetio da imam šansu na nekih dvadesetak kilometara do cilja pa sam pobjegao konkurentima", kaže Sefa.\nU konkurenciji dama, najbrža je bila Varvara Fasoji iz Grčke, druga je bila Elena Cavari iz iste reprezentacije, dok je bronzu osvojila Rumunka Andrea Jonesku.Dodijeljene su i medalje najboljim u juniorskoj i kadetskoj konkurenciji, te u konkurencijama plus 40 i plus 50 godina.\n"Veoma brza trka danas i veoma lijepo mjesto za vožnju. Srećna sam zbog svog uspjeha i zato što sam prva ali i zbog toga što je u Balkanski šampionat uvrštena Elit kategorija za žene", kaže Fasoji.\nBalkansko biciklističko prvenstvu u protekla dva dana u Trebinju je okupilo oko 200 takmičara iz deset država ovog dijela Evrope – Srbije, Makedonije, Turske, Alban\nije, Crne Gore, Grčke, Bugarske, Rumunije, Kipra i BiH.\n"Primjetio sam da su građani Trebinja i čelnici grada zadovoljni tim što smo uradili ovdje i sve što se desilo tako da stvarno osjećanja ne bih sakrio kada bi rekao da sam prijatno iznenađen i mislim da do sada ni u jednom gradu nam nije tako bilo da smo tako dočekani kao u Trebinju. Ja se nadam da ćemo se mi uspjeti zahvaliti Trebinjcima", kaže Vladimir Kuvalja, direktor Blakanske biciklističke unije.


Fale mostovi na reci Vrbas - Bizlife.rs\nFale mostovi na reci Vrbas\n09:47 Banjaluka, 20/10/2011\nBanjaluka se odavno suočava sa potrebom izgradnje novih i rekonstrukcijom već postojećih mostova. Grad se užurbano širi, a nova naselja niču iz godine u godinu. U pojedinim mesnim zajednicama, kao što su Česma, Priječani, Karanovac, građani su ogorčeni i svakodnevno traže od gradskih vlasti da nešto učini, jer je bezbednost ugrožena zbog prelaska preko dotrajalih mostova.\nIz gradske uprave navode da su za izgradnju mostova, posebno većih raspona, potrebna velika sredstva i da njihova realizacija zahteva dosta pripreme, pre svega na obezbeđivanju finansijskih sredstava. Gradska uprava trenutno ima samo planove i projekte za gradnju na nekoliko lokacija.\n– U toku je izrada glavnog projekta za most u naselju Česma u Ulici braće Pišteljić kod „Vitaminke“, koji će biti od armirano-betonske prenapregnute konstrukcije, ukupne dužine oko 260 metara. Imaće dve kolovozne i biciklističke trake, kao i pešačke staze sa modernom rasvetom – kaže Milenko Šajić, portparol gradske uprave.\nU toku je priprema tehničke dokumentacije mosta u Dolcu, koji je od izuzetnog značaja za rasterećenje Gradskog mosta i komunikaciju naselja Obilićevo, sa centrom grada.\n– Izrađen je projekat za novi most pored sadašnjeg Zelenog mosta, a u toku je i izrada idejnog rešenja spoja Istočnog i Zapadnog tranzita, u okviru kojeg će se graditi most. Ovaj projekat se realizuje zajedno sa JP „Putevi RS“ – kaže Šajić.\nU 2011. godini planirana je izrada dokumentacije za most u mesnoj zajednici Rekavice i most u Ulici Arčibalda Rajsa. Osim gradnje novih mostova, u nekim naseljima se već godinama čeka i rekonstrukcija starih. Što se tiče održavanja i sanacije, ove godine su izdvojena sredstva od 250.000 KM.\nU gradu postoji 11 mostova većeg raspona na reci Vrbas i dva veća mosta na reci Vrbanji. U poslednjih deset godina od većih mostova su izgrađeni most u Trapistima 2003. godine i most u Bulevaru Živojina Mišića koji je završen 2009. godine. Zeleni most, jedan od prometnijih u Banjaluci, rekonstruisan je 2003. godine, u šta je uloženo 172.000 maraka, a 2006. godine dodatnih 18.970 maraka u sklopu tekućeg održavanja.


Razija Dacić (42) iz Rožaja, nastanjena u Podgorici, uhapšena je zbog sumnje da je ubila Podgoričanina B. V. (18), saopšteno je danas iz crnogorske Uprave policije.\nOna je osumnjičena da je juče u podgoričkom naselju Stari Aerodrom mladiću nožem nanela ubodnu ranu u grudi.\nMladić je preminuo u Kliničkom centru Crne Gore u Podgorici od posledica zadobijene povrede.\nU saopštenju je navedeno da će Razija Dacić danas biti privedena državnom tužiocu u Višem državnom tužilaštvu u Podgorici.\n- Mladić je doveden sa ubodnom ranom u predjelu grudi. Kardiohirurzi pokušali su da ušiju pocijepano srce, ali je uprkos naporima ljekara - preminuo - saopšteno je Vijestima nezvanično iz Kliničkog centra.\nPrema istim informacijama, preminuo je oko 18 sati.\nO događaju je obavešten viši državni tužilac, koji je naložio da se zbog uviđaja obezbijedi zgrada u kojoj je počinjeno krivično delo.


Ruska bajka u Solaris-u | Solaris Resort Vrnjačka Banja\nURDOUR je udruženje koje su 2006. godine osnovali roditelji dece ometene u razvoju, i od tada intenzivno, kroz najrazličitije aktivnosti, pružaju podršku deci kao i njihovim porodicama, kako bi što aktivnije učestvovali u svakodnevnom životu.\nPrethodne nedelje je, u njihovoj organizaciji, u hotelu Solaris Resorts održana trodnevna manifestacija pod nazivom „Ruska bajka“. U pitanju je neuobičajeni kolaž različitih muzičkih i drugih kulturnih sadržaja, koji je angažovao brojne učesnike. Događaj je otvoren svečanim ekspozeom, koji nosi naziv „Rusija – ljubav bez granica“ a akteri su prezentovali najrazličitije muzičke sadržaje objedinjujuće tematike. Uz muzički program, upriličena je i izložba arhivskog foto materijala povodom obeležavanja 74. godišnjice oslobođenja Lenjingrada.\nHotel Solaris Resorts uvek sa velikim zadovoljstvom pomaže izvođenje aktivnosti koje osmišljava ovo udruženje. Jednako nam je važno da deci sa smetnjama u razvoju ukažemo pažnju i damo im nedvosmisleno do znanja da se o njima brinemo uz trud da stvorimo prilike da se kreativno ispolje, podastičući ih na učešće u događajima od društvenog značaja.\nU nedelju, 04. februara, nakon svečanog zatvaranja, ugostili smo organizatore i njihove počasne goste. U lobby baru hotela Solaris, prisutni su imali prilike da se uz ukuse Rusije i njihovu tradicionalnu folk muziku opuste i razmene utiske o ovoj manifestaciji.


Osniva se građanski blok, bez LDP-a | Autonomija\nOsniva se građanski blok, bez LDP-a\nU bloku Tadić, Čanak, Dušan Petrović...; LDP: Neprincipijelna koalicija\nLideri nekoliko stranaka postigli su na današnjem sastanku u Novom Sadu konsenzus o potrebi formiranja građanskog bloka koji će, između ostalih, činiti Nova demokratska\nstranka u osnivanju, Liga socijaldemokrata Vojvodine i Zajedno za Srbiju, izjavio je zamenik predsednika LSV Bojan Kostreš.\n„Potpuni sam optimista da ćemo u narednih nekoliko dana formirati građanski blok“, rekao je Kostreš.\nNa sastanku su bili predstavnici Nove demokratske stranke, koju će predvoditi Boris Tadić, a uz njih predstavnici Zajedno za Srbiju, Zajedno za Vojvodinu, Zelene ekološke partije, Hrvatske nezavisne liste, Demokratske zajednice vojvođanskih Mađara i Stranke demokratske akcije Sandžaka.\nJovanović: Cilj sastanka u Novom Sadu borba za mandat\nPredsednik Liberalno-demokratske partije (LDP) Čedomir Jovanović izjavio je danas da nije otišao na razgovor o koaliciji sa LSV, jer je cilj tog sastanka borba za mandat i procenat, a ne za Vojvodini i Srbiju.\n„Koalicija se pravi pošto su raspisani izbori, tako što se na jedno mesto dovlače svi oni koji imaju veći ili manji strah od samostalnog izlaska na izbore“, rekao je Jovanović novinarima posle potpisivanja izborne liste LDP-a za republičke izbore.\nOn je ocenio da je u pogrešno vreme zakazan sastanak u Novom Sadu, koji je organizovao LSV.\n„U Vojvodini želimo sve da promenimo i u kratkoj izbornoj kampanji od šest nedelja samo bi sebi vezali ruke i noge u koaliciji sa strankama koje su bile neuspešne u politici koja se vodila u Vojvodini i Srbiji“, rekao je on.\nJovanović je kazao da očekuje da će LDP u toku dana predati Republičkoj izbornoj komisiji (RIK) izbornu listu za učešće na parlamentarnim izborima.\n„Prioritet i ključna obaveza naše stranke, nije ono što vidim i prepoznajem u motivima ljudima koji razgovaraju u Novom Sadu. Nije obaveza LDP da zbog komfora, jednog ili dva poslanika više ili manje žrtvuje politiku koja je neophodna Srbiji“, dodao je on.\nOn je kazao da je prirodno da Čanak i Boris Tadić budu zajedno u koaliciji. „Neka dozvole nama koji smo godinama štitili politiku od Nikolića, Dačića, Vučića, a često i od onih koji danas razgovaraju u Novom Sadu, da tu politiku koja je preživela konačno sprovedemo“, rekao je on.\nJovanović je rekao da ne želi da se svađa sa Čankom i Tadićem, ali da bi bilo dobro da oni shvate da je put konflikta sa LDP loša odluka za njih. „Ne mislim da bi bili uverljivi kada bi zajedno za Tadićem rekli da je došlo naše vreme. On je osam godina bio predsednik Srbije, deset predsednik Demokratske stranke i kada nije stigao da za to vreme uradi ono što se moralo prvog dana njegovog predsedničkog mandata, nema\nrazloga da verujemo da će sada biti drugačije“, rekao je Jovanović.


Nova pomoć Evropske unije zdravstvenim centrima južne Srbije\nDvadeset zdravstvenih ustanova širom Srbije, uključujući i 17 iz južne, istočne i zapadne Srbije, dobilo je nova sanitetska vozila sa modernom opremom, zahvaljujući sredstvima Evropske unije (EU). Predsednik Republike Srbije, Aleksandar Vučić vozila je svečano predao predstavnicima zdravstvenih ustanova 19. marta 2021. godine u Beogradu.\n„Želim da zahvalim Evropskoj uniji. Dobili smo 20 odlično opremljenih sanitetskih vozila, za 20 mesta u Srbiji - od Bujanovca, Medveđe, Novog Pazara, Loznice, Bora, Žagubice. Iskreno smo zahvalni na ovoj pomoći. Srbija se nalazi na evropskom putu i za nas je važno da jednu od vrednosti koju propagira EU, a to je solidarnost, nikada ne zaboravimo“, rekao je predsednik Vučić na primopredaji sanitetskih vozila.\nVozila ukupne vrednosti od 800,000 evra su deo su šireg paketa vrednog preko 17,6 miliona evra koje je EU prenamenovala sa postojećih programa u Srbiji u cilju osnaživanja nacionalnog zdravstvenog sistema za borbu protiv Kovida-19. U okviru ove pomoći 9,1 milion evra prenamenovan je iz EU programa koje sprovodi UNOPS uključujući i EU PRO program koji je u nabavci opreme učestvovao sa 2.1 milion evra.\n„Sanitetska vozila koje je dobilo 20 zdravstvenih ustanova u Srbiji posebno će značiti građanima Srbije u manjim mestima, koja nemaju takva vozila ili su ona veoma stara,” istakla je Jadranka Joksimović, ministar za evropske integracije dodajući da su vozila sa kompletnom opremom, tako da predstavljaju mini bolnice, što je veoma važno jer tokom epidemije obezbeđuju i određenu dodatnu vrstu zdravstvene sigurnosti našem stanovništvu.\nVozila koja su opremljena setovima za kiseonik, mobilnim respiratorima, defibrilatorima, nosilima, kardiološkim stolicama, i drugim uređajima su uručena domovima zdravlja u Gornjem MIlanovcu, Kraljevu, Kruševcu, Leskovcu, Golupcu, Knjaževcu, Pirotu, Krupnju, Žagubici, Bujanovcu, Medveđi i Jagodini, kao i opštim bolnicama u Ćupriji, Boru, Novom Pazaru, Smederevskoj Palanci, Loznici, te Gradskom zavodu za hitnu medicinsku pomoć, Specijalnoj bolnici “Sveti Sava” i Kliničko-bolničkom centru Bežanijska kosa.\nUz 20 sanitetskih vozila, u saradnji sa UNOPS-om nabavljeno je 140 potpuno opremljenih trijažnih kontejnera, desetine monitora za intenzivnu negu, respiratora, beskontaktnih toplomera, koncentratora kiseonika, 800.000 zaštitnih maski, dva uređaja i reagensi za PCR testove. Dodatno, kako bi se zdravstveni sistem Srbije osnažio za proces vakcinacije protiv korona virusa, Evropska unija je pomogla nabavku zamrzivača i frižidera za čuvanje vakcina, kao i 26 vozila za transport vakcina širom zemlje.\n„Od izbijanja pandemije pre godinu dana EU stoji uz Srbiju uz punu solidarnost. Ova donacija je sastavni deo veće podrške Evropske unije kojom je obezbeđena ključna medicinska oprema, zaposleno medicinsko osoblje i potpomognut budžet. U tom smislu, predlog Evropske komisije da u narednom periodu izdvoji dodatnih 12 miliona evra za Srbiju kao doprinos iz Fonda solidarnosti EU predstavlja još jednu opipljivu komponentu naše podrške. Solidarnost će i dalje biti princip kojim se rukovodi podrška EU Srbiji. Udruživanjem snaga, zajedno, EU i Srbija će prevazići ova teška vremena i nastaviti s napretkom Srbije na putu ka članstvu u EU”, istakao je šef Delegacije EU u Srbiji, ambasador Sem Fabrici tokom primopredaje.


Crna Gora ima dovoljno potencijala da se u energetskom sektoru krene dinamičnije | Analitika - Informativni Portal\nCrna Gora ima dovoljno stručnog i naučnog potencijala, koji može pomoći da se u energetskom sektoru krene dinamičnije, posebno u oblasti hidropotencijala, a trebalo bi i razmisliti o ideji osnivanja Savjeta za energetiku.\nObjavljeno: 15. 05. 2019 - 14:59\nTo je saopšteno na otvaranju 6. Savjetovanja Crnogorskog komiteta Međunarodnog vijeća za velike električne mreže (CG KO CIGRE).\nOn je ocijenio da je u protekle dvije godine bilo zapaženih aktivnosti u elektroenergetskom sektoru u Crnoj Gori.\n"Tu prije svega mislim na uspješno polaganje jednog pola podmorskog kabla između Italije i Crne Gore čije se puštanje u pogon očekuje ovih dana, izgradnja konvertorskog postrojenja i TS 400/110/35 kV u Lastvi, koji su priključeni na dalekovode 2x400 kV Lastva-Čevo, to jest TS Lastva je priključena na 400 kV dalekovod Podgorica - Trebinje po sistemu ulaz-izlaz", naveo je Ostojić.\nPrema njegovim riječima, u oblasti obnovljivih izvora energije "krenulo se sa mrtve tačke".\n"U 2017. godini pušteno je u rad 26 vjetrogeneratora na Krnovu, ukupne instalisane snage 72MW i planirane godišnje proizvodnje 200 GWh. Prva iskustva o radu VE Krnovo su izuzetno povoljna. Pored toga, počela je probna proizvodnja VE Možura", kazao je Ostojić.\nOn je ocijenio da sa tim projektima, kao i sa nekim koji su planirani, Crna Gora postaje značajno energetsko čvorište.\nOstojić smatra da Crna Gora ima dovoljno stručnog i naučnog potencijala koji može pomoći da se, kako je naveo, u energetskom sektoru krene dinamičnije, "posebno u oblasti korišćenja hidropotencijala".\n"Donosioci odluka to znanje treba da iskoriste kako prilikom planiranja i razvoja, tako i pri izboru novog strateškog partnera. Zbog toga treba razmisliti i o ideji osnivanja Savjeta za energetiku, koji bi u saradnji sa energetskim sektorom, trasirao put razvoja i definisao priorotete", istakao je Ostojić.\nMinistar održivog razvoja i turizma, Pavle Radulović, podsjetio je da je Crna Gora članica CIGRE 11 godina, navodeći da će ta asocijacija u narednih par godina, proslaviti vijek trajanja.\n"Podsjetiću da je u 15 vijeku, na ovom malom prostoru postojala državna štamparija. Nažost, nismo imali priliku da pratimo tehničke i tehnološke inovacije, a zamislite samo kako bi izgledao Komitet CG CIGRE 1921.godine. Na našu veliku sreću, danas postoje ljudi koji nas danas tamo dostojno reprezentuju", naveo je Radulović.\nUpravni odbor Crnogorskog komiteta CIGRE jednoglasno je odlučio da se Priznanje za životno djelo dodijeli istaknutom stručnjaku, profesoru ETF-a u penziji, bivšem prodekanu Univerziteta Crne Gore i nekadašnjem ministru prosvjete, Sretenu Škuletić.\nŠkuletić je kazao da mu je drago što mu je priznanje dodijeljeno od kolega i ljudi koji se bave istom oblašću i problemima, kojima se on bavio skoro 50 godina.\n"Još veći značaj i težina toga je što je veliki dio ljidi koji su uključeni u sve ove aktivnosti, prošli su kroz neki vid kontakta da mnom, od nastave, diplomskih, magistarskih do doktorskih studija", naveo je Škuletić.\nOn je poručio da mu je najveća nagrada veliki broj prisutnih na Savjetovanju kao i oni koji nisu tu kojima je predavao, a kojih je bilo, kako je naveo više hiljada mladih, koji su diplomorali, magistrirali i doktorirali.\n"Nisam zaslužan za sve to što su oni uradili, i ako sam doprinio i malo da ih naučim kako da rade, to je moje najveće zadovoljstvo, i najveća nagrada i to je moja nagrada za životno djelo", istakao je Škuletić.\nPredsjednik Odbora direktora EPCG, Đoko Krivokapić, kazao je da je siguran da će rad tokom 6. Savjetovanja rezultirati zaključcima i idejama koje će dati snažan impuls razvoju elektroenergetskog sektora, a samim tim i sveukupnom razvoju Crne Gore.\n"Upravo je to, u ovom trenutku, od posebne važnosti za elektroenergetski sektor koji je ma pragu velikih energetskih projekata", smatra Krivokapić.\nGeneralni sekretar međunarodnog komiteta CIGRE, Filip Adam, kazao je da CIGRE ima 60 nacionalnih komiteta, oko 15 hiljada članova u više od 100 država.\nOn je rekao da su četiri strateška pravca CIGRE - energetski sistemi u budućnosti, zaštita životne sredine i održivi razvoj, najbolja iskorišćenost postojećih sistema i nepristrasna informacija za sve donosioce odluka.\nPredstavnik regionalne konferencije CIGRE za jugoistočnu Evropu - SEERC i predsjednik CIGRE Srbije, Nebojša Petrović, rekao je da je CIGRE, za razliku od drugih organizacija, strukovno udruženje gdje se sreću istraživačke institucije, univerzitetske institucije,elektro industrija i elekroprivreda.\n"Kroz taj rad se dolazi do brošura, preporuka, tehničkih rješenja i analiza", naveo je Petrović.\nNa svečanom otvaranju uručene su plakete pokroviteljima 6. Savjetovanja CG Komiteta CIGRE: Crnogorskom elektroprenosnom sostemu (CGES), Crnogorskom elektrodistributivnom sistemu (CEDIS) i Elektroprovredi Crne Gore.\nTokom Savjetovanja predviđena su tri okrugla stola, čije su teme „Evropski standard EN 50341-1:2012 za projektiranje i gradnju nadzemnih vodova iznad 1 kV”, “Uticaj vjetra i PV na sigurnost sistema u budućnosti”, a poseban okrugli sto će, kako je naveo, biti posvećen Planovima razvoja energetskog sektora u Crnoj Gori.\nNa studijskim komitetima, biće saopšteno 100 prihvaćenih referata, a stručni rad 6. savjetovanja biće propraćen poslovnim prezentacijama i tehničkom izložbom domaćih i inostranih kompanija na kojima će biti prezentovana njihova najnovija dostignuća u oblastima povezanim sa elektroenergetskim sektorom.


Gadafijevo telo sklonjeno iz javnosti - Bizlife.rs\nGadafijevo telo sklonjeno iz javnosti\n17:43 Misrata, 24/10/2011\nTelo bivšeg libijskog lidera Moamera Gadafija neće više biti izloženo u Misrati, gde su Libijci prethodna četiri dana mogli da se uvere da je ubijen, pošto je uhvaćen blizu Sirta, saopštili su danas zvaničnici nove vlade.\n“Od 15 sati javnost više neće moći da vidi telo”, izjavio je ranije neimenovani zvaničnik Nacionalnog prelaznog saveta.\nStražari su zatvorili vrata hladnjaka tržnog centra u Misrati, gde je telo bilo izloženo, oko 15.30 sati i zabranili pristup, preneo je Rojters. U hladnjaku su bila izložena i tela Gadafijevog sina i bivšeg šefa vojske. Usled procesa brzog raspadanja tela, stražari su posetiocima davali hirurške maske za lice kako bi se zaštitili od neprijatnih mirisa.\nVišednevno izlaganje tela lidera koji je Libijom upravljao više od 40 godina izazvalo je podele među lokalnim stanovništvom, koji tradicionalno sahranjuju mrtve u roku od jednog dana. Sumnje je izazvao i način na koji je ubijen, pošto je bio živ kada je uhvaćen. Neki strani saveznici novih libijskih vlasti takođe su izrazili zabrinutost zbog nejasnih okolnosti u kojima je Gadafi ubijen kao i postupanja sa njegovim telom.\nPodele u Nacionalnom prelaznom savetu su nastale i oko pitanja gde Gadafi treba da bude sahranjen. Lideri žele da to bude na tajnom mestu, kako se tu ne bi okupljale njegove pristalice, dok bi neki njegovo telo predali plemenu kojem je pripadao, a koje bi ga sahranilo u rodnom gradu Sirtu.\nGadafi je u svom testamentu tražio da bude sahranjen u Sirtu, navela je britanska agencija. Šef Saveta Mustafa Abdel Džalil izjavio je da je osnovan komitet koji će odlučiti o Gadafijevom telu i koji će slediti upustva libijskih verskih vlasti.


Portal Sarajevo-RS.com - Četvrt vijeka Univerziteta u Istočnom Sarajevu\npetak, 12 Maj 2017 12:22\nUniverzitet u Istočnom Sarajevu ove godine obilježava četvrt vijeka postojanja i rada. Ovaj značajan jubilej Univerzitet će obilježiti na Dan Univerziteta, 24. maja, svečanom akademijom i promocijom doktora nauka, saopšteno je za Sarajevo-RS iz Univerziteta.\nUniverzitet u našem gradu već 25 godina pruža mladim ljudima šansu da uđu u svijet nauke, umjetnosti, znanja i inovacija u deset gradova u kojima su smješteni fakulteti i akademije (Trebinje, Foča, Pale, Istočno Sarajevo, Vlasenica, Srebrenica, Zvornik, Bijeljina, Brčko, Doboj).\nNa Univerzitetu u Istočnom Sarajevu studenti se obrazuju i osposobljavaju da postanu ključni dio razvoja i progresa istočnog dijela Republike Srpske, BiH i šire, navodi se u saopštenju.\nIz Univerziteta kažu da je dislociranost fakulteta i akademija posebna je specifičnost našeg Univerziteta, što pruža mogućnost mladim ljudima da nastave školovanje na ovoj visokoškolskoj ustanovi i bez napuštanja svojih mjesta stanovanja.\nUniverzitet u Istočnom Sarajevu predstavlja jedno od središta intelektualnog života Republike Srpske i BiH. Nastavu na ovom Univerzitetu trenutno pohađa više od 13.000 studenata, a od osnivanja UIS-a, studije je završilo oko 18.000 studenata.\nStudijski programi Univerziteta u Istočnom Sarajevu prate savremene naučne trendove i naučna saznanja, a zaposleni nastoje da ih što više usklade sa aktuelnim kretanjima na tržištu rada i usaglase sa potrebama privrednog okruženja.\nUniverzitet u Istočnom Sarajevu baštini tradiciju jedne od prvih visokoškolskih institucija u BiH – Bogoslovije u Sarajevu koja je osnovana 1882. godine i u kojoj su se, osim bogoslovskih, izučavali i svetovni predmeti.\nKao prva srpska visoka škola u BiH, Bogoslovija u Sarajevu predstavlja maticu Univerziteta u Istočnom Sarajevu.\nPočetni naziv Univerziteta promijenjen je iste 1992. godine u Univerzitet u Srpskom Sarajevu kako se nazivao sve do 2006. godine kada je, u skladu sa Bolonjskim procesom, Univerzitet preimenovan u Univerzitet u Istočnom Sarajevu.\nUniverzitet u Istočnom Sarajevu od akademske 2007/08. godine predstavlja integrisani univerzitet sa statusom pravnog lica i u svom sastavu ima 15 fakulteta i dvije akademije, kažu iz Univerziteta.\nViše iz kategorije: « Promocija studenata Filozofskog fakulteta Studio ''Teatrolog'' vrši upis novih polaznika »


Dačić: Uhapšeno 17 osumnjičenih za krijumčarenje ljudi\nSrpska policija je danas uhapsila 17 osumnjičenih da su više stotina ilegalnih imigranata iz Sudana, Libije i Avganistana prebacili u Mađarsku, izjavio je ministar unutrašnjih poslova Srbije Ivica Dačić.\nDačić: Srbija može da opstane bez EU\nMinistar unutrašnjih poslova Srbije Ivica Dačić je danas izjavio u Trebinju da Srbija ne treba da prizna nezavisnost Kosovo čak i po cenu da ne bude primljena u EU.\nDačić: Novi uslov za ulazak Srbije u EU\n19. novembar 2011. | 0\nZamenik predsednika Vlade Srbije Ivica Dačić izjavio je danas u Kruševcu da bi novi uslov za prikljucenje zemlje Evropskoj uniji mogla biti njena finansijska sposobnost.\nPovećan broj azilanata iz Srbije sezonska pojava\nMinistar unutrašnjih poslova Srbije Ivica Dačić izjavio je danas u Kruševcu da je trenutno povećani broj azilanata iz zemlje "sezonska pojava", ali koja joj nanosi štetu.\nSrbi sa Kosova nemaju razloga da proglase nezavisnost\nMinistar unutrašnjih poslova Srbije Ivica Dačić izjavio je danas u Kruševcu da Srbi sa severa Kosova nemaju razloga za proglašenje nezavisnosti, jer su još uvek deo Srbije.\nDačić: Želim da i na naredne izbore izađemo sa PUPS i JS\nPredsednik Socijalističke partije Srbije (SPS) Ivica Dačić izjavio je danas da je njegova želja da i na naredne izbore SPS izađe u koaliciji sa Partijom ujedinjenih penzionera Srbije (PUPS) i Jedinstvenom Srbijom (JS).\nDačić: Kosovska politika Vlade nije narušena\nZamenik premijera Ivica Dačić izjavio da kosovska politika Vlade Srbije nije narušena i da na sednici Vlade nije bilo sukoba o rešenju problema na Kosovu.\nDačić: Koalicija oko DS-a da reši probleme ili raspiše izbore\nZamenik premijera Ivica Dačić izjavio da njegova Socijalistička partija Srbije nije izvor sukoba ni s kim u vladajućoj koaliciji i pozvao partnere iz koalicije Za evropsku Srbiju da reše svoje probleme ili da raspišu izbore.\nCvetković: Zajednički odgovor regiona za katastrofe\nPremijer Mirko Cvetković izjavio da je za prirodne katastrofe potreban zajednički odgovor zemalja regiona u cilju efikasnog sprečavanja posledica katastrofa.\nDačić: Policijska saradnja na mnogo većem nivou od političke\nMinistar unutrašnjih poslova Ivica Dačić ocenio da Srbija daje maksimalan doprinos unapređenju regionalne policijske saradnje koja je na mnogo višem nivou nego politička, saopšteno je danas.\nUhapšeno 18 osoba u akciji Armagedon\nOsamnaest osoba je uhapšeno u okviru opsežne policijske akcije "Armagedon", koja je u toku na širem području Srbije s ciljem suzbijanja distribucije dečje pornografije, izjavio je danas ministar policije Ivica Dačić.\n11. novembar 2011. | 0\nDačić: Finska će podržati kandidaturu Srbije\nMinistar unutrašnjih poslova Srbije Ivica Dačić izjavio je u Helsinkiju da je od zvaničnika Finske dobio uveravanja da će ta zemlja podržati donošenje odluke da Srbija dobije status kandidata za članstvo u Evropskoj uniji.\nDačić: Oko 3.000 ilegalnih migranata traži azil u Srbiji\n4. novembar 2011. | 0\nMinistar unutrašnjih poslova Srbije Ivica Dačić izjavio je danas da oko 3.000 ilegalnih migranata trenutno traži azil u Srbiji, uglavnom iz Pakistana, Avganistana, Irana, Iraka i drugih država Bliskog i Dalekog istoka.\nDačić: Obezbedićemo red i mir u Banji Koviljači\nMinistar unutrašnjih poslova Srbije Ivica Dačić rekao je danas da će policija učiniti sve da obezbedi javni red i mir u Banji Koviljači koja ima problema sa velikim brojem azilanata iz Afrike i Azije, ali da je Srbija u obavezi da obezbedi prihvatilište za azilante.\nDačić: Srbija će sarađivati sa FBI\nMinistar unutrašnjih poslova Ivica Dačić rekao je danas da će Srbija i američki FBI zajedno raditi na neutralisanju terorističkog aspekta pokreta vehabija u Srbiji.\nDačić: Država da spreči zloupotrebe s prebivalištem\nEvropa i SAD godinama nisu bili voljne da razmotre redefinisanje granica na Balkanu iz straha od etničkih sukoba i krvoprolića, ali čini se da je sadašnji spor kosovskih Srba i Albanaca ublažio otpor međunarodne zajednice prema toj ideji, piše Vol strit džornal. Prema\nDačić: Motorola traži partnere u Srbiji\n1. novembar 2011. | 2\nKompanija Motorola će potražiti preduzeća u koja bi investirala u Srbiji, naročito ona koja imaju razvijenu softversku tehnologiju, izjavio u Čikagu ministar unutrašnjih poslova Ivica Dačić.\nDačić: Uskoro memorandum o saradnji Srbije i Ohaja\nMinistar unutrašnjih poslova Ivica Dačić najavio da će Srbija i američka savezna država Ohajo uskoro potpisati memorandum o razumevanju i saradnji, kojim će biti unapređene ekonomska, kulturna i prosvetna saradnja.\nDačić: Srbi u SAD da pomognu razumevanju dve zemlje\nMinistar unutrašnjih poslova Ivica Dačić uveren da će Srbi koji žive u SAD pomoći da dve zemlje, koje su bile saveznice u dva svetska rata, nađu tačku razumevanja.


Zorana Mihajlović obišla Opštinu Lučani - LUČANI INFO | Najnovije vesti\nZorana Mihajlović obišla Opštinu Lučani\nPotpredsednica Vlade Srbije i ministarka građevinarstva, saobraćaja i infrastrukture, Zorana Mihajlović, obišla je Opštinu Lučani i sa čelnicima Moravičkog okruga održala sastanak na temu infrastrukturnih projekata važnih za ovaj kraj i celu Srbiju.\n“Razgovarali smo o bitnim pitanjima za Lučane, pre svega o završetku izgradnje stambeno-poslovne zgrade na ulazu u opštinu. U periodu ispred nas mora biti rešeno pitanje ovog objekta, da se pronađe investitor i građevinska dozvola koja je izmenjena. Posebnu pažnju posvetićemo i traženju rešenja za crnu tačku na isključenju sa magistralnog puta za Lučane. Očekujem da uz pomoć „Puteva Srbije“ nađemo svrsishodno rešenje, jer je ovo sada nebezbedno”, rekla je ona.\nIzgradnja poslovno – stambene zgrade u Lučanima započeta je 1992. godine. Za izgradnju zgrade izdata je građevinska dozvola, a investitor je bila tadašnja HI “Milan Blagojević” Lučani. Izvođač radova bilo je preduzeće “Hidrogradnja” Čačak, koje je na ime cene izvođenja radova dobilo odgovarajući broj poslovnih prostora u okviru zgrade. Objekat je građen do 1995. godine, kada se sa gradnjom stalo zbog nedostatka novčanih sredstava. U toku 2018. godine opština Lučani, u nameri da se reši problem završetka ove zgrade formirala je komisiju u koju su imenovani zaposleni iz Opštinske uprave i preduzeća “Milan Blagojević – Namenska”, kao pravnog sledbenika nekadašnje HI “Milan Blagojević.\n“Nedopustivo je da u neposrednoj blizini centra opštine imamo jedan takav nedovršen objekat. Opština će preko svoje formirane komisije i uz pomoć Direkcije za imovinu pokušati da reši imovinsko – pravne i vlasničke odnose nad ovom zgradom, a kasnije svojim odlukama definisati način na kojima će se ona dodeliti zainteresovanom investitoru i u građevisnkom smislu završiti do kraja. Za čitav ovaj postupak imaćemo potpunu podršku Ministarstva građevine, saobraćaja i infarastrukture”, izjavio je predsednik opštine Lučani, Milivoje Dolović.\nInače, sastanku ministrake Mihajlović sa čelnicima Moravičkog okruga prisustvovali su načelnik Moravičkog okruga Slobodan Jolović, gradonačelnik Čačka Milun Todorović, predsednik opštine Gornji Milanovac Dejan Kovačević, predsednik opštine Ivanjica Zoran Lazović, direktor „Puteva Srbije“ Zoran Drobnjak, direktor „Infrastruktura železnica“ Miroljub Jevtić, načelnici opštinskih uprava, kao i državni sekretari i pomoćnici ministarke.\nUsvojen predlog odluke o budžetu, Danica Stefanović vd direktor Doma zdravlja, Milan Bošković na čelu Komunalca


Opozicija: Spremni smo za izbore\nPredstavnici opozicionih stranaka u Skupštini Srbije kažu da su spremni za vanredne parlamentarne izbore u slučaju da oni budu rapisani.\nPoslanik DS Balša Božović rekao je da opozicija traži vanredne parlamentarne izbore, ali da je prema zakonskim rokovima nemoguće da beogradski i parlamentarni budu održani istovremeno u decembru.\nOn je istakao da ta partija može sarađivati samo sa onima koji vide evropski put Srbije kao ispravan i dodao da će DS i za beogradske i parlamentarne izbore razgovarati sa svima koji su im bliski u tom pogledu.\n- Postojimo 27 godina da bi se izborili sa autokartijom, vladavinom jednog čoveka. To smo uradili 90-ih godina, verujte, uradićemo ponovo - rekao je Božović, ocenivši da Beograd, kako kaže, određuje političku sudbinu Aleksandra Vučića, te je predsednik SNS zato "nervozan i želi da raspiše parlamentarne izbore".\n- Mislim da Vučić koju god odluku da donese biće pogrešna po njega - rekao je Božović.\nPoslanik NS PSS Đorđe Vukadinović kaže da je stav opozicije takav da ona nikad ne može da kaže - ne želimo izbore i da je to karta na koju igraju Vučić i predstavnici vladajuće koalicije.\n- Mislim da izborima više zvecka sama vlast ili preti nego što ih opozicija traži - rekao je Vukadinović i ocenio da je najava izbora vrsta "blefa" kojim se odgovornost za vanredne izbore prebacuje na opoziciju.\nOn tvrdi da su vladajuće stranke slabije u Beogradu nego na nivou Srbije, ali i da bi im parlamentarni izbori pomogli da sa "dnevnog reda skinu neke vruće krompire koje moraju da rešavaju", poput pitanja Kosova.\nFoto: Dosta je bilo / Promo\nPoslanica Pokreta Dosta je bilo Branka Stamenković rekla je da je taj pokret za izbore uvek spreman.\nOna je rekla da, ako je razlog za parlamentarne izbore to što predsednica Skupštine Srbije ne ume da vodi parlament, ona treba da podnese ostavku, a da građani treba da znaju zbog čega se ide na izbore, jer oni koštaju.\nŠef poslaničke grupe Dveri Boško Obradović kaže da je opoziicja oprezna prema najava parlamentarnih izbora, ocenivši da je to manipulacija vlasti.\nKaže da je besmisleno da o parlamentarnim izborima odlučuje "jedan čovek" i dodao da neće komentarima da učestvuje u "režiranim predstavama".\nIpak, istakao je da su Dveri uvek spremni za izbore.\n- Izvolite gospodine Vučiću, kad god želite da izađemo na izbore i da vidimo da li to vaša vlast ima toliku podršku kao što vi kažete, ali pre toga da vidimo kakvi su izborni uslovi i kakva je sloboda medija - rekao je Obradović.\nKada je reč o eventualnom bojkotu, Obradović podseća da je "kandidovao" tu temu, ali naglašava da nije za to, već želi da se o toj temi razmišlja, ako nema poštenih i fer uslova.\nkmo Pošto je konačno opozicija spremna da izgub iizbore pa da danima plače i traži izgover , treba im omogućiti.\nDejan A u koliko kolona ce ici opozicija ako budu izbori...ako idu u jednu mozda i predju cenzus...\nDara Dzaba ste se blanirai, lagali to vam nece pomoci da sakupite podrsku.\nCicika Bas su se uspanicili, smesno i jadno opozicijo.\nKris Nisu ni svesni kako će da izgube!\nDana Spremajte se jos malo\nVlada Za čega ste spremni?\nSekspir Srbija je na odlicnom putu...\nSaša Nije bolest sve što boli, toliko lažete da ste i sami počeli u to da verujete\nTanja A ne vi ,koji zelite da budu samo da bi se blamirali.


Dvorski kompleks na Dedinju otvoren za posete - Escape magazin\nHome Događanja Dvorski kompleks na Dedinju otvoren za posete\nDvorski kompleks na Dedinju otvoren za posete\nDvorski kompleks na Dedinju otvoren za posete. – Turistička organizacija Beograda i Njihova Kraljevska Visočanstva Prestolonaslednik Aleksandar i Princeza Katarina otvorili su turističku sezonu 2018. Pozvali su sve zainteresovane da u periodu od 22. aprila do 31. oktobra posete dvorski kompleks na Dedinju.\n„Razgledanje Dvorskog kompleksa je jedan od najposećenijih turističkih programa koji se realizuje već 14 godina. Usled velikog interesovanja naših sugrađana kao i gostiju iz zemlje i inostranstva, ove godine smo odlučili da uz obilaske vikendom uvedemo dodatne termine“, rekao je g-din Miodrag Popović, v.d. direktora Turističke organizacije Beograda.\nTuristička organizacija Beograda organizovaće posete kraljevskim dvorovima svake srede, subote i nedelje počev od 22. aprila do 31. oktobra, sa organizovanim autobuskim prevozom.\nDvorski kompleks na Dedinju – termini\nPolasci su sa turističkog stajališta na Trgu Nikole Pašića, u sledećim terminima: sredom od 9:30 (tura na engleskom jeziku), subotom od 9:30 na engleskom i 12:30 časova na srpskom jeziku i nedeljom od 9:30 i 12.30 časova na srpskom jeziku.\nCena ulaznice je 650 dinara. Broj ljudi u grupi je ograničen na 50.\nUz pratnju profesionalnih turističkih vodiča, turisti imaju priliku da obiđu dvorski park, Kraljevski dvor, Beli dvor i dvorsku crkvu Svetog Andreja Prvozvanog, kako bi se u prijatnoj jednoiposatnoj šetnji upoznali sa istorijom, umetnošću i kulturom kojima naša zemlja može da se ponosi. Posetioci će u okviru tura imati priliku i da se sretnu i pozdrave sa Prestolonaslednikom i Princezom kada god su prisutni.\n„Zadovoljstvo mi je što imamo priliku da otvorimo još jednu turističku sezonu i što će naši građani, kao i svi turisti, i ove godine uživati u obilascima dvorova. Istorija i uspomene dvorskog kompleksa su nepresušne i veoma je važno da ih prenesemo na mlade naraštaje i edukujemo ih.\nNažalost, čest je slučaj da naši građani nisu informisani o važnim umetničkim delima koja se ovde nalaze, a turističke ture su odlična prilika da ih vide uživo i nauče nešto novo“, istakao je Prestolonaslednik Aleksandar.\nPostoji i mogućnost organizacije grupnih poseta tokom radnih dana uz prethodnu najavu. Škole, studentske organizacije i penzionerska udruženja dvorove na Dedinju mogu posetiti u okviru grupnih poseta svakog radnog dana u terminima od 10 do 14 časova uz obaveznu najavu Kancelariji Nj.K.V. Prestolonaslednika Aleksandra na broj 011 306 4050 ili putem e-pošte:kancelarija@dvor.rs.\nJedna grupa može da bude sačinjena od najmanje 15 i najviše 50 posetilaca.\nZa sve informacije i rezervacije posetioci se mogu obratiti Turističkom informativnom centru u Beogradu – Knez Mihailova 56, telefon: 011 26 35 622.\nPrevious articleHotel Villa Honegg – Tradicija sa modernim dodirom\nNext articleWellness centar Inspirium


Faktor | Radončić potvrdio: Imenovanje direktora SIPA-e i OSA-e ide u paketu\nRadončić potvrdio: Imenovanje direktora SIPA-e i OSA-e ide u paketu\nObjavljeno: 22.01.2020. u 20:51\nTo je dogovor ministara Bošnjaka u Vijeću ministara BiH. Nismo imali vremena da napravimo šire političke konsultacije da to ide zajedno, ali morat će\nFahrudin Radončić, ministar sigurnosti Bosne i Hercegovine potvrdio je večeras za N1 da će u paketu biti imenovani direktor SIPA-e i OSA-e, te da je to dogovor ministara Bošnjaka u Vijeću ministara BiH. Da li će se već na sutrašnjoj sjednici ova imenovanja naći na dnevnom redu, Radončić je rekao da nije siguran.\n- Nismo imali vremena da napravimo šire političke konsultacije da to ide zajedno, ali morat će. Darko Ćulum će biti prijedlog za direktora SIPA-e, a Osman Mehmedagić za direktora OSA-e. To je dogovor svih stranaka u koaliciji na državnom nivou. Naša OSA je veoma ozbiljan i respektovan partner svih partenerskih obavještajnih službi, pa i onih najvećih zemalja. Kandidata za direktora SIPA-e na prijedlog Nezavisnog odbora, ja kao ministar sigurnosti predlažem Vijeću ministara, a direktora OSA-e predsjedavajući Vijeća ministara i njegova dva zamjenika - pojasnio je Radončić.\nNaglasio je da je on legalista i te da će u proceduru proslijediti ime koje je dostavio Nezavisni odbor.\n- Od osnivanja SIPA-e direktorska pozicija pripada kandidatu iz srpskog naroda. Kada će Vijeće ministara staviti imenovanje na dnevni red ne znam, ali moj posao je da ispoštujem odluku Nezavisnog odbora. Vjerovatno tu ima politike u smislu da se bira onaj kandidat koji će imati podršku svih ministara u Vijeću ministara, da se ne ruši kandidat koji je legalno i legitimnu ušao u proceduru. Istina je da gospodin Ćulum ima tu hipoteku optužbi nevladinih organizacija i porodice koja je oštećena, ali on nije osuđivan - kazao je Radončić, podsjećajući da je prvi na rang listi ispred Ćuluma, sa najvećim brojem bodova bio Perica Stanić, ali da je "prekinuo status v.d. direktora SIPA-e, otišao u policiju RS te odlučio da se penzioniše po zakonima RS jer će mu penzija biti mnogo veća", tako da je Ćulum ostao kao kandidat sa najvećim brojem bodova.\nProšle sedmice Radončić je van snage stavio prijedlog bivšeg ministra Dragana Mektića da za direktora Državne agencije za istrage i zaštitu (SIPA) bude imenovan Perica Stanić, te predložio novog kandidata - Darka Ćuluma, sadašnjeg direktora policije RS-a.\nPovodom informacije da će Radončić predložiti Ćuluma za direktora SIPA-e jučer je reagirao Transparency International u BiH (TIBiH), koji je pozvao Vijeće ministara da odbije prijedlog njegovog imenovanja na tu poziciju. Oni su u saopćenju upućenom javnosti podsjetili da je Ćulum bio na čelu policije Republike Srpske u razdoblju kada je ova institucija bila suočena s ozbiljnim optužbama na pojave kršenja osnovnih ljudskih prava i sloboda.\nU saopćenju su naveli kako su građani Banje Luke prijavili Ombudsmanu, organizacijama civilnog društva i internim policijskim kontrolama slučajeve maltretiranja u policijskim prostorijama, upotrebu prekomjerne sile i neprofesionalno ponašanje više policijskih službenika, naročito prema građanskim aktivistima.\n- Istovremeno, suprotno međunarodnoj praksi, i protivno upozorenjima domaćih i međunarodnih organizacija, policija, na čijem je čelu Darko Ćulum, usmjerila je sve svoje resurse na zabranu javnih okupljanja u Banjoj Luci za određenu grupu ljudi zbog čega se protiv Ćuluma vodi postupak pred Okružnim sudom u tom gradu po zahtjevu više građana - navodi se u saopćenju TI BiH-a.\nI TI BiH je podnio više krivičnih prijava protiv policijskih službenika zbog sumnji na nasilničko ponašanje i zloupotrebu položaja u vezi sa policijskim ovlaštenjima, a što je sve bilo usmjereno protiv članova grupe "Pravda za Davida" i drugih građana Banja Luke koji su prepoznati kao podržavatelji ove grupe.\n- Smatramo da imenovanje Darka Ćuluma na mjesto direktora SIPA-e, ili institucije u čijem je mandatu borba protiv organiziranog i najtežih oblika kriminala, vodi samo ka daljnjem urušavanju povjerenja građana u organe vlasti, i u njihovu opredijeljenost da stanu na kraj kriminalu i korupciji. Pozivamo Vijeće ministara da ne imenuje Darka Ćuluma na mjesto direktora SIPA-e jer bi to značilo da se na mjesto jedne od najbitnijih institucija za provođenje zakona imenuje osoba protiv koje se vodi sudski postupak zbog najtežih oblika kršenja Ustavom zajamčenih ljudskih prava i sloboda - naveli su iz TI BiH.\nRadončić je pojasnio da je na pravosudnim organima da rade svoj posao kada je riječ o Ćulumu, a da je njegovo kao državnog ministra da poštuje zakon i odluke Nezavisnog odbora. Istakao je da su članovi Nezavisnog odbora obavili intervju sa Ćulumom, da su imali pred sobom sve činjenice o njemu, te da je tu pravno gledano situacija čista.\nDarko ĆulumSIPAVijeće ministara BiHFahrudin RadončićOSAOsman Mehmedagić\nHit u Evropi: Dok klubovi "režu" plaće, oni isplatili sve, unaprijed do juna\nPrvi slučajevi zaraze koronavirusom u Istočnom Sarajevu\nPod nadzorom 79 ljudi\nU Bijeljini devet zaraženih i tri klastera: Pozitivan i dijalizni pacijent i njegova supruga


Kreća u monodrami "Kontrabas" 9. februara u Parobrodu\nKreća u monodrami „Kontrabas“ 9. februara u Parobrodu\nTanjug 7. februara 2022. 16:35\nBEOGRAD – Monodrama „Kontrabas“, rađena po tekstu nemačkog književnika Patrika Ziskinda i u režiji Vladana Đurkovića, biće izvedena 9. februara u Ustanovi kulture Parobrod, saopštili su danas organizatori događaja.\n„Kontrabasista koji slobodno vreme provodi u sobi boreći se sa svojim problemima upušta se u srdačno i opširno izlaganje o svom instrumentu, koje postaje sve prisnije i intimnije ne bi li se, uz obilje samoironije i duhovitih komentara, postepeno pretvorilo u iskreno životno ispovedanje, pokušaj kritike ovog društva i života, očajnički i neodgodivi vapaj za promenom“, navode organizatori događaja.\nGlumac Đorđe Kreća, koji će tumačiti ulogu kontrabasiste, naveo je da bi „rad na pripremi ove monodrame mogao svrstati u najvažniji lični glumački proces kroz koji je prošao.“\n„Ovaj portret jednog umetnika pre svega je izuzetan tekst koji doseže do stvarnih umetničkih visina u svojoj pripovedačkoj estetici. Pisac u svom komadu dodiruje najintimnije delove duše jednog usamljenog čoveka i moram priznati da je već prvo čitanje u meni uzburkalo toliko mnogo emocija da sam bio potpuno siguran da je ovo pravi komad za mene“, kaže Kreća.\nDelo „Kontrabas“ napisano je 1981. godine, prevedeno na 27 jezika i jedno je od najigranijih nemačkih komada.\nU Beogradu je premijerno izvedeno 11. decembra 2021. godine na Međunarodnom festivalu kontrabasa – jubilarnoj 30. Basomaniji u Beogradskoj filharmoniji.


Nova sezona Prvenstva Srbije u hokeju na ledu počela je minulog vikenda utakmicom HK Beograd - HK Partizan, dok se u subotu nastavlja duelom dve nove ekipe u šampionatu.\nU ovoj sezoni u Prvenstvu Srbije u hokeju na ledu učestvovaće osam ekipa, dve više nego prethodne, a upravo se dva nova tima u odnosu na minulu sezonu, sastaju na startu nove. Pored prošlogodišnjih prvoligaša Partizana, Viteza, Spartaka, NS Starsa, Crvene Zvezde i Beograda, ove godine takmičenju su se pridružile i ekipe novobeogradskog Beostara i mađarskog Tisa Volana iz Segedina.\nPosle četiri godine pauze u seniorsko takmičenje vraća se Beostar sa Novog Beograda, a povratnik u takmičenje se na startu sastaje sa timom Tisa Volan iz Segedina. Mađarski tim je usled nedostatka protivnika u drugoj ligi ove panonske države aplicirala za učešće u našem nacionalnom šampionatu, pa će se u sezoni 2013/14. takmičiti u Prvenstvu Srbije.\nOtvaranje sezone ova dva tima će imati u subotu, 26. oktobra 2013. od 18 časova u Segedinu.\nSezona hokeja u Srbiji zvanično je počela 27. septembra kada je Partizan u beogradskom „Pioniru“ bio domaćin u okviru prve runde IIHF Kontinental kupa. Krajem septembra i novobeogradska hala „Pingvin“ dobila je led čime su stvoreni uslovi za treninge beogradskih timova. Ipak, nedostatak leda u novosadskom „Spensu“ i vremenske prilike koje onemogućavaju postavljanje leda na otvorenom gradskom klizalištu u Subotici, ne dozvoljavaju ekipama NS Stars i Spartak da započnu takmičenje u novoj sezoni, pa će u prvom periodu takmičenja nastupati mahom timovi iz Beograda i ekipa segedinskog Tisa Volana.\nU sezoni 2013/14. Savez hokeja na ledu Srbije obeležiće jubilej - 75 godina od prijema u članstvo Međunarodne hokejaške federacije (IIHF). Prvog januara 1939. godine IIHF je kao svoju 26. članicu primio u punopravno članstvo tadašnju Kraljevinu Jugoslaviju, a nakon raspada nekadašnje države prepoznao Srbiju kao njenu pravnu naslednicu.\nPovodom ovog jubileja Međunarodna hokejaška federacija je dolelila Srbiji organizaciju Svetskog prvenstva za seniore Divizije II, Grupa A, koje će od 9-15. aprila 2014. biti održano u beogradskoj hali „Pionir“.\nMore in this category: Prvenstvo Srbije: Počinje plej-of, Zvezda četvrti put ove sezone gostuje Vojvodini »


Nove ograde na šest mostova\nZlatarske (D. Gagričić) 16. фебруар 2014. године Друштво Коментари\nNova betonska ograda zamenila metalnu i - otela pešačku stazu? (foto: D. Gagričić)\nRadnici užičkih "Puteva" započeli su zamenu metalnih ograda na šest mostova državnog puta prvog reda (magistrale) za Crnogorsko primorje, na deonici od Krdžavske vodenice do raskrsnice u Donjoj Bistrici, na kojima su so, rđa, vremenske neprilike i višedecenijsko korišćenje uzeli danak.\n- Prema nalogu "Puteva Srbije", ogradu dobijaju mostovi ispod kojih su prošli cevovodi za dve mini - hidroelektrane na Bistrici. Ugrađujemo 468 metara ograde, od čega je na četiri mosta betonska ograda (tipa "nju džersi"), a na dva elastična sa rukohvatima. Vrednost posla je oko pet miliona dinara - ističe Suada Šantić, odgovorni izvođač radova.\nPutari, koji brinu o održavanju žile kucavice našeg kraja, odavno upozoravaju da je nekoliko, od devet mostova na Bistrici, u lošem stanju i da strepe za bezbednost učesnika u saobraćaju na prometnom putu. Bravari putara zavarivali su nosače metalnih stubova za armaturu pešačke staze, kako bi sprečili padanje ograde. Ovde se raspala betonska staza, a vidljiva su oštećenja i goli metalni elementi na konstrukciji mosta. Na jednom od mostova do pre neki dan ograda je bila toliko u jadnom stanju da ne bi mogla da zadrži pešaka da ne padne u ambis, a kamoli da spreči sletanje automobila! Sada je, međutim, nova betonska ograda na mostovima pešacima otela - pešačku stazu!?\n- Ovo su privremene ograde, do sanacije mostova - pojašnjavaju u prijepoljskom pogonu užičkih "Puteva". - Urađeni su projekti za sanaciju četiri najveća mosta na Bistrici, dugih od 31 do 55 metara. Predviđeni su radovi na stubovima, pločama, kolovozu i pešačkim stazama. U sadašnjoj oskudici sredstava - sanacija će čekati bolja vremena - ističe Suada Šantić.\nPopravke na mostovima izvodile su se jedino posle saobraćajnih nesreća. Inače, deonica Nova Varoš - Bistrica je jedna od najopasnijih i najtežih za održavanje od Zlatibora do granice sa Crnom Gorom. Pored strmina i devet mostova na 11 kilometara toka reke, ovde deo kolovoza zimi ne ogreje sunce, pa vrebaju poledica, odroni i klizišta.


Signal poverenja u srpsku privredu: Formirana Nemačko-srpska privredna komora | Gde Investirati\nSignal poverenja u srpsku privredu: Formirana Nemačko-srpska privredna komora\nU cilju jačeg ekonomskog povezivanja Srbije i Nemačke sinoć je u Beogradu osnovana Nemačko-srpska privredna komora (AHK Srbija).\nMinistar privrede Srbije Željko Sertić rekao je, u svom obraćanju, da osnivanje Nemačko-srpske privredne komore nije samo sakupiti stotinu kompanija koje bi dale potpis i skupile članarinu.\n“Kada smo pre godinu i po dana moj nemački kolega Zigmar Gabrijel i ja potpisali dokument o namerama za osnivanje, prošlo je vreme u učenju kako jedna ozbiljan država, ozbiljna privreda radi, priprema svoje projekte i implementira. To je bilo važno iskustvo za sve nas koji upravljamo određneim segmentima državnog aparata u Srbiji”, istakao je on.\nSertić je ukazao da je Savezna privredna komora Nemačke velika institucija koja ima svoju mrežu predstavništava koja povezuje privredu od velikih do malih preduzeća, i koja je učinila da Nemačka danas bude evropski lider u biznisu.\nOn je naglasio da je cilj Srbije da uči od najboljih i kako da implementira sistem dualnog obrazovanja, kako se stvaraju planovi, kako se realizuju.\nSertić je istakao da je Srbija, prethodnih godina izgubila korak sa svetom, a da poslednje dve godine karakteriše puno rada, puna posvećenost zadacima koje smo postavili pred sebe, kao što to čini nemački narod za svoje ciljeve.\n“Uspešni smo jer smo primenili standarde iz Nemačke – rad, odgovornost i posvećnost ciljevima”, naglasio je on.\nSrpski ministar je dodao da je mnogo važnije od 400 nemačkih preduzeća koja su u Srbiji, od oko dve milijarde evra investicija i 30.000 radnih mesta, što tih 30.000 ljudi može svakog dana da nauči od nemačkih kompanija i to znanje prenese na svoju decu, okolinu.\n“Cilj je da budemo poštovana ozbiljna država, a da bismo to bili mora svaki građanin da zna šta su ciljevi, koliko se voli svoja zemlja, i da radi još više”, rekao je Sertić.\nOn je podsetio da je Srbija promenila puno zakona u prošlom periodu i uverenje da će i naredni period obilovati promenama zakona.\n“Naš cilj je da sva preduzeća budu zadovoljna i ne postoji nijedna sumnja da je jedan evro uložen u srpsku privredu pogrešan potez”, rekao je Sertić.\nAmbsador Nemačke u Srbiji Aksel Ditman ocenio je da Nemačka i Srbija već danas imaju veoma tesnu saradnju, navodeći da je u Srbiji više od 350 nemačkih kompanija, koje su investirale više od 1,8 milijardi evra i otvorile 30.000 radnih mesta.\n“Zvaničnim osnivanjem Nemačko-srpske privredne komore želimo te dobre odnose da podignemo na još veći nivo. Nemačko-srpska privredna komora imaće niz konkretnih zadataka. Ona će najpre biti partner nemačkim i srpskim članicama, biće zastupnik njihovih interesa, i baviće se dualnim obrazovanjemu Srbiji. Takođe će srpsku vladu i institucije u ekonomskom reformskom procesu podržati na putu u EU”, rekao je on.\nDitman je naglasio da osnivanje Nemačko-srpske privredne komore predstavlja važan signal za nastavak veoma tesnih ekonomskih odnosa dve zemlje, ali i signal poverenja u srpsku privredu.\n“Nadam se da ćemo dobiti još nemačkih investicija u Srbiji”, zaključio je on.\nPredsednik Nemačko-srpsko privrednog udruženja Roland Zeliger naglasio je da ovaj dan predstavlja kontinuitet, ali i novi početak.\n“Nemačko-srpsko privredno udruženje zastupalo je 15 godina interese srpskih i nemačkih privrednika, a ozvaničenjem Nemačko-srpske privredne komore dobili smo nalog od nemačke i srpske vlade da intenziviramo saradnju”, kazao je on.\nZeliger je naglasio da je za nemačke privrednike privilegija i zadovoljstvo raditi u Srbiji, ali i obaveza da razvijaju srpski privredni sistem.\n“Mislimo da će na osnovu instucionalizacije Komore doći do intenziviranja interesovanja nemačke privrede za Srbiju. Mi predstavljamo pokretnu reklamu za srpsku privredu u Nemačkoj”, poručio je on.\nZeliger je kazao da postoji puno planova za proširenje investicija u Srbiju.\nSrpska vlada je, prema njegovim rečima, izgradila dobre veze sa nemačkim privrendnicima i zamolila ih za lobiranje za nove investicije, a Nemačko-srpskom privrednom komorom napravljen je početak.\nDelegat nemačke privrede u Srbiji Martin Knap istakao je da Nemačka privredna komora u svetu ima 130 kancelarija u 90 zemalja, i da današnje osnivanje komore u Srbiji znači da je proces tranzicije gotov u toj zemlji.\n“Zbog toga je osnivanje Nemačko-srpske privredne komore pre svega poruka nemačkoj poslovnoj zajednici, kojoj kažemo da je Srbija pouzdan partner kao mnogi drugi, gde se može doći i investirati, ali i praviti dobar posao”, rekao je on.\nKnap je istakao da će se komora baviti i povezivanjem srpske privrde i nemačke industrije koja stalno traga za dobavljačima.\nIsto tako, kako je najavio, iće aktivna u implementiranju dualog obrazovanja, jer je ono od velikog značaja za obezbeđivanje stručne radne snage, što je uslov za integraciju na međunarodno tržište.\n“Za nemačke privrednike je to znak da je Srbija uspostavila povoljnu i stabilnu investicionu klimu, za nemačke investitore to je znak da treba investirati u ovu zemlju”, objasnio je on.\nIstovremeno je zahvalio nemačkoj Komori na pomoći i podršci u reorganizaciji PKS, dodajući da je ona strateški partner i u uvođenju dualnog obrazovanja.\nJulija Arnold iz Privredne komore Nemačke čestitala je na osnivanju Nemačko-srpske komore, ističući da je svet danas obeležen brojnim kriznim žarištima i međunarodnim konfliktima, te je zbog toga još važnije da Srbija i Nemačka sarađuju.\nSuočeni sa geopolitičkim izazovima, građenje ekonomskih mostova, poput ovog, je od sve većeg značaja, ocenila je ona.\nPrevious Dinar ojačao, NBS i danas intervenisala na deviznom tržištu\nNext Panama: Prijavljivanje poreza ubuduće po međunarodnim standardima\nTags Nemačko-srpska privredna komoraPKSPrivredna komora Srbije\nKomisija za hartije od vrednosti odobrila je Dobroslavu Bojoviću, direktoru Napred razvoja, kao i ostalim firmama koje zajednički deluju, objavljivanje ponude za preuzimanje Energoprojekta i vratila Bojoviću pravo glasa u tom


Više od 2,5 miliona prihvatilo poslednji moratorijum - Penzin\nViše od 2,5 miliona dužnika u Srbiji prihvatilo je dodatni dvomesečni moratorijum na otplatu obaveza bankama.\nTo je 82 odsto pravnih i fizičkih lica, kažu u Narodnoj banci Srbije (NBS) pozivajući se na poslednje podatke dobijene od banaka. Pod moratorijumom se nalazi 53 odsto ukupnog iznosa svih odobrenih kredita.\nMoratorijum se odnosi na obaveze dužnika koje dospevaju u periodu od 1. avgusta do 30. septembra, kao i na dospele neizmirene obaveze dužnika u julu mesecu.\nZastoj u otplati omogućen je u odnosu na obaveze dužnika po osnovu kredita i kreditnih proizvoda (dozvoljenog minusa ili kreditne kartice, npr), kao i obaveza po osnovu drugih proizvoda banke.\nPo prestanku moratorijuma, obračunata redovna kamata se ravnomerno raspoređuje na period otplate kredita i drugih proizvoda. Ona se ne pripisuje glavnici duga, objašnjavaju u NBS. Period otplate se produžava za period trajanja moratorijuma.\nBanka je, napominju u NBS, dužna da svim dužnicima koji su koristili moratorijum, dostavi novi plan otplate. Plan se dostavlja putem elektronske ili redovne pošte, bez dodatnih troškova za dužnika.\nV: Moratorijum – obmana ili nerazumevanje?\nPored opcije da nastavi da izmiruje svoje obaveze u skladu sa novim planom otplate, pri čemu dolazi do neznatnog povećanja rate, dužnik ima na raspolaganju još dve mogućnosti kada mu anuitet ostaje isti do kraja otplatnog perioda.\nTako može da izmiri sve obaveze po osnovu kredita koje su bile obuhvaćene moratorijumom (sve rate iz perioda moratorijuma – glavnicu i redovnu kamatu), odnosno da izmiri sve obaveze po osnovu redovne kamate koja se obračunavala za vreme trajanja moratorijuma, uz produženje roka otplate kredita za period trajanja moratorijuma.\nDužnik može da se opredeli za jednu od navedenih opcija u roku od sedam dana po dostavljanju plana otplate.\nV: Nakon moratorijuma, moguć dogovor sa bankama\nKako je ranije saopšteno, prilikom prvog moratorijuma, 91 odsto dužnika prihvatilo je zastoj u otplati kredita.\nTags:bankedužnicikreditimoratorijumNarodna banka Srbije NBS\nProcenat zaposlenih koji su uplaćivali u dobrovoljne penzijske fondove 2021.\nGuvernerka NBS: Ne brinite o štednim ulozima


Ambasador Košar: "Francuska veruje u evropsku buduænost Srbije, ali..." - B92\nAmbasador Košar: "Francuska veruje u evropsku buduænost Srbije, ali..."\nFrancuska veruje u evropsku buduænost Srbije, poruèuje ambasador Francuske u Srbiji Pjer Košar.\nIzvor: Tanjug nedelja, 29.05.2022. | 10:30\nOn istièe da se zato od Beograda oèekuje da ''shvati težinu dešavanja'' u Evropi i da se pridruži naporima da se rat u Ukrajini što pre okonèa, te da naša zemlja, koja se uskladila sa odreðenim brojem sankcija EU, to usklaðivanje treba da nastavi.\nKošar u intervjuu za Tanjug podseæa da su se zemlje kandidati za èlanstvo u EU obavezale da æe uskladiti spoljnu politiku sa EU i da se o tome govorilo i pre rata u Ukrajini, ali da je, kako kaže, to pitanje agresijom Rusije postalo ''''još osetljivije''''.\n''''Ono èemu se nadamo je da sa Srbijom delimo iste obaveze i svest o ontome što se dešava. Srbija se uskladila sa odreðenim brojem sankcija, izmeðu ostalog i prema Belorusiji, i to treba da se nastavi. Nadamo se i èinimo sve što je u našoj moæi da objasnimo zašto to oèekujemo. Dijalog sa srpskim vlastima je stalan, uveren sam da predsednik (Aleksandar) Vuèiæ zna koji je naš stav'''', kaže Košar.\nNavodi da je napad Rusije na Ukrajinu doveo u pitanje temeljne vrednosti, poput poštovanja ljudskog života i meðunarodnog prava, a kojima je, podseæa, Srbija odluèila da se prikljuèi.\nDodaje da Francuska pozdravlja dosadašnje poteze Srbije kada je glasala u Generalnoj skupštini UN za rezolucije kojim se osuðuje agresija Rusije na Ukrajinu, kao i kada je, kako istièe, pokazala solidarnost prihvatajuæi izbeglice iz Ukrajine.\nKošar kaže da sankcije EU imaju za cilj da spreèe rusku vojnu mašineriju da nastavi ''''agresivni rat i destrukciju'''' u Ukrajini i da su usmerene na ruske kompanije i okruženje predsednika Vladimira Putina, a ne na stanovništvo Rusije.\nNa pitanje šta Srbija može da oèekuje od Francuske ako ne uvede sankcije Rusiji, Košar istièe da njegova zemlja ''''ne primenjuje pritiske i ucene'''' i da veruje u evropsku buduænost Srbije.\n''To je razlog zbog kojeg verujemo da æe Srbija shvatiti težinu onoga što se dešava na našim granicama i da æe zajedno sa nama raditi na tome da rat u Ukrajini što pre prestane i da Ukrajina može da uspostavi svoj teritorijalni integritet i suverenitet'', kaže Košar.\nNa konstataciju da je stupajuæi na dužnost ambasadora najavio da æe Srbija imati važno mesto u aktivnostima Francuske tokom predsedavanja EU, koje se završava iduæeg meseca, i pitanje koje aktivnosti smatra posebno važnim u proteklom periodu, Košar navodi da je francusko predsedavanje EU sadržano u tri kljuène reèi - snaga, oporavak i pripadanje i da prve dve govore o neophodnosti strateške autonomije za EU, a treæa o zajednici vrednosti.\nIstièe da je predsedavanje Francuske EU obeležio i rat koji je, kako kaže, Rusija zapoèela protiv Ukrajine i da je bilo potrebno prilagoditi se tome, ali da to nije dovelo u pitanje najavu predsednika Emanuela Makrona u decembru prošle godine da æe Zapadni Balkan biti meðu prioritetima francuskog predsedavanja.\n''To æe biti prioritet i na konferenciji EU-Zapadni Balkan, koja æe biti održana 23. juna, a na kojoj æemo, nadam se, potvrditi i pokazati solidarnost prema Zapadnom Balkanu i želju da taj region što pre uðe u EU , kao i kako da se u ovom teškom vremenu zajedno suoèimo sa novom situacijom'', kaže Košar.\nNa pitanje o ideji predsednika Makrona o evropskoj politièkoj zajedniciKošar kaže da bi ona trebalo da omoguæi da se brzo i efikasno odgovori na oèekivanja zemalja kao što su Ukrajina, Gruzija i Moldavija da se približe EU, ali da zapoèeti procesi pristupanja EU time nisu dovedeni u pitanje.\nNa pitanje o ocenama dela javnosti u Srbiji da je ta ideja usmerena ka tome da proširenje bude stavljeno "ad acta", a da se stvore drugi mehanizmi kojima bi se države kandidati i one koje to treba da postanu vezale za EU u politièkom smislu, Košar kaže da je bio iznenaðen takvim interpretacijama i naglašava da je Makronov predlog jasan i da u njemu nema dvosmislenosti.\nKako kaže, radi se o tome da se stvori prostor solidarnosti, bezbednosti i saradnje sa zemljama koje nisu èlanice EU, ali koje zbog geopolitièkog konteksta i pretnji agresijom žele da se ukljuèe u EU.\nPodseæa da je predsednik Makron jasno rekao da taj predlog ne menja poziciju zemalja Zapadnog Balkana koje su kandidati za èlanstvo, poput Srbije, a koje su prešle odreðene etape u pregovorima\n''Za njih ostaje trasiran put prema punopravnom èlanstvu u EU, mi želimo da se to što pre desi, ali potrebno je da se sprovedu reforme u svim oblastima, pre svega u vladavini prava'', napominje Košar.\n''Predsednik Makron o tome razgovara sa kancelarom Olafom Šolcom, a veoma smo zadovoljni što je Šarl Mišel, takoðe, zastupao tu ideju, koja je vrlo otvorena. Potrebno je da EU novim idejama odgovori na novu situaciju na evropskom kontinentu, moramo da budemo reaktivni kako bismo pomogli svojim prijateljima'', smatra Košar.


Univerzitet Istočno Sarajevo - 1\n30. 07. 2019 17:16\nISTOČNO SARAJEVO - Na Univerzitet u Istočnom Sarajevu je u radni odnos primljeno 30 najboljih diplomiranih studenata ovog univerziteta u toku 2018. godine, i to na radna mjesta saradnika u zvanju asistenta i višeg asistenta, što je najbolji način za razvoj institucije, kazao je Stevo Pašalić, rektor Univerziteta u Istočnom Sarajevu, nakon što je Skupština grada Istočno Sarajevo usvojila informaciju o stanju na ovom univerzitetu.\nISTOČNO SARAJEVO - Profesor Pravnog fakulteta Univerziteta u Istočnom Sarajevu Goran Marković izabran je za dekana ove visokoškolske ustanove.\n31. 07. 2018 22:31\n18. 06. 2018 07:20\nISTOČNO SARAJEVO - Univerzitet u Istočnom Sarajevu je prepun zaposlenih sa dvojnim, pa čak i trojnim radnim odnosima, tvrdi se u pismu koje je stiglo na adresu "Nezavisnih", dok Stevo Pašalić, rektor Univerziteta u Istočnom Sarajevu, odgovara da to nije tako, te da postoji par ljudi čiji dvojni radni odnos nije riješen, ali da je to rezultat njihove krivice.\nSituacija na Univerzitetu u Istočnom Sarajevu stabilna\nISTOČNO SARAJEVO - Situacija na Univerzitetu u Istočnom Sarajevu je stabilna i nema smetnji u njegovom redovnom funkcionisanju, konstatovano je na današnjem sastanku održanom u Rektoratu Univerziteta, saopšteno je iz ove visokoškolske ustanove.\nRektor Univerziteta u Istočnom Sarajevu podnio ostavku\nISTOČNO SARAJEVO - Dosadašnji rektor Univerziteta u Istočnom Sarajevu Radoslav Grujić podnio je neopozivu ostavku na tu dužnost.\n08. 09. 2017 16:47\nISTOČNO SARAJEVO - Studentski parlament Univerziteta u Istočnom Sarajevu i 10 dekana fakulteta i akademija iz sastava ovog univerziteta zatražili su danas od Radoslava Grujića, rektora Univerziteta u Istočnom Sarajevu, da podnese ostavku.\n24. 08. 2017 07:00\nBANJALUKA, ISTOČNO SARAJEVO - Iako su na Univerzitetu u Istočnom Sarajevu poslije prvog upisnog roka proširene kvote na medicini i ekonomiji, u ovoj visokoškolskoj ustanovi očekuju da će studenti biti zainteresovani i za druge studijske programe, pogotovo jer su ostala slobodna 262 budžetska mjesta.


Zanimljivosti Archives - Page 36 of 42 - Finansijski Snowboard Zanimljivosti Archives - Page 36 of 42 - Finansijski Snowboard\nBusiness Inteligence – posao budućnosti\nTekst donosi bitne informacije o tome šta jeste i šta nije Business Intelligence – poznatija i pod skraćenicom BI.\nInformacioni Čarobnjak iz Oza – Palantir Technologies\nPriča o osnivanju Palantira počinje 2004. godine. Nakon terorističkih napada 11. septembra 2001. godine dva prijatelja sa Stenforda došla su na ideju da unaprede već postojeću tehnologiju za obradu i sortiranje velike količine podataka. Na prvom mestu je integracija podataka.\nJedan od saveta za sjajan event glasi da bi na bedžu ili akreditaciji koja se stavlja oko vrata gosta trebalo velikim, masnim slovima staviti ime, prezime i funkcija osobe koja ga nosi.\nOtvorena peć na drva, vitrina sa tradicionalnim italijanskim specijalitetima i jelovnik oslonjen na originalne recepture garancija su zaista sjajnih ukusa i kompletnog ugođaja. Smešten u samom centru, na početku Dobračine ulice Rossini donosi autentičan ugođaj rimske taverne u svakom pogledu.\nLIGA ŠAMPIONA U CONTROLLINGU\nDa bi se igrala Liga šampiona, controlling prvotimci moraju da budu ljudi sa velikim potencijalom.\nStrana 36 od 42«« «...10...3435363738...» »»


Vojvodina je pobedila Bačku u gostima sa 2:1 i tako zadržala bod prednosti u odnosu na Čukarički u borbi za treću poziciju na tabeli.\nNajzaslužniji za trijumf Novosađana bio je krilni napadač Miodrag Gemović.\n"On je sa dva pogotka u ranoj fazi utakmice rasteretio svoj tim, a ispostavilo se da je to bilo dovoljno da se na konto upišu još tri veoma važna boda", navodi se u saopštenju lige.\nMiodrag Gemović (26) je ponikao u Mačvi, a tokom karijere je igrao i za Čukarički, Sinđelić, Zemun i ponovo Mačvu, odakle je u julu 2019. godine stigao u Vojvodinu.\nTokom aktuelne sezone zabeležio je 30 superligaških nastupa i postigao pet golova.


Biljana Srbljanović dobila nagradu JDP : Crveni tepih\nBiljana Srbljanović dobila nagradu JDP\nPostavljeno 04 Apr 2012\nBiljani Srbljanović juče je uručena godišnja nagrada Jugoslovenskog dramskog pozorišta za dramu „Nije smrt biciklo (da ti ga ukradu)”, a priznanje joj je uručila v.d. direktora Tamara Vučković na proslavi Dana JDP.\nKomad govori o porodičnim sukobima, opsesiji, velikoj ljubavi, nesporazumima roditelja i dece, životima običnih ljudi preko kojih se slama teško vreme. To je priča o generaciji Biljaninog oca, generaciji Valtera u Sarajevu, o njenoj, zagubljenoj generaciji i onim sledećim, koje nastavljaju taj ciklus.\nDa podsetimo, Viši sud u Beogradu je krajem marta zvanično obustavio postupak protiv Biljane Srbljanović, koja je optužena zbog posedovanja 0,87 grama kokaina. Njoj je pretilo i do tri godine zatvora, ali je naloženo da umesto odlaska na robiju nekadašnja kandidatkinja LDP za gradonačelnika Beograda uplati 200.000 dinara u humanitarne svrhe.


12. april 2016. Aleksandar Čotrić na 22. Godišnjoj konferenciji Fonda jedinstva pravoslavnih naroda\nNarodnu skupštinu Republike Srbije na ovom međunarodnom skupu predstavlja Aleksandar Čotrić, narodni poslanik i predsednik Stalne delegacije u Interparlamentarnoj skupštini pravoslavlja, koji je u današnjem obraćanju, pored ostalog, istakao da je Srbija prihvatila i zbrinula više do sedam stotina hiljada izbeglica.\nGovoreći o hrišćanskom poimanju izbegličkog problema u svetlu aktuelne realnosti, Čotrić je naveo:\n„Srbija je tradicionalno povezana sa bliskoistočnim narodima prijateljstvom i sa zabrinutošću prati sve što se događa u tom regionu. Kao država preduzimamo sve aktivnosti da se reši kriza i sarađujemo sa svim akterima na Bliskom istoku, koji tragaju za mirnim i održivim rešenjem.\nSrbija direktno oseća posledice bliskoistočne krize, a samo prošle godine preko teritorije naše zemlje prešlo je 600.000 izbeglica. U ovoj godini taj broj iznosi oko sto hiljada. Izbeglice su u Srbiju ulazile iz Makedonije, Bugarske i Rumunije. Bilo je dana kada je više od dve hiljade izbeglica prelazilo naše granice. Svi oni su bili zbrinuti, obučeni, smešteni u toplom i suvom, nahranjeni, a mnogi su dobili i novčanu pomoć. Prema njima je postupano humano i hrišćanski, jer srpski narod dobro poznaje sudbinu izbeglištva. U Prvom svetskom ratu kompletna srpska vojska, državno rukovodstvo i veliki broj stanovnika proveli su tri godine u izbeglištvu u Albaniji i Grčkoj, pred austro-ugarskom i nemačkom vojnom silom. U Drugom svetskom ratu nekoliko stotina hiljada Srba bilo je proterano sa teritorija u današnjoj Hrvatskoj i Bosni i Hercegovini, na kojima je bila uspostavljena vlast nacističke, zloglasne Nezavisne Države Hrvatske, koja je je samo u jednom logoru - Jasenovac, ubila sedam stotina hiljada srpskih civila - dece, žena, muškaraca i starih ljudi, samo zato što su bili srpske nacije i pravoslavne vere. U poslednjim balkanskim ratovima iz Hrvatske je prognano više od pola miliona Srba, a iz Bosne i Hercegovina, sa teritorija koje kontrolišu Bošnjaci (Muslimani) i Hrvati prognano je, takođe, oko pola miliona Srba. Od 1998. godine Kosovo i Metohiju, pod pritiskom albanskih ekstremista i terorista, moralo je da napusti više od dve stotine hiljada Srba.\nMi nismo bogata zemlja, a ni članica EU, ali smo odlučili da ove godine dodelimo preko Unicefa za Siriju 500.000 evra.\nOzbiljan rad i odgovoran pristup će omogućiti da probleme rešimo i još važnije je da svet bude još bolje i uspešnije mesto. Sve što radimo, radimo na principima hrišćanskog učenja i naše pravoslavne vere, uz uverenje - da nije principa Isusa Hrista, svet bi bio pretvoren u Velikog Inkvizitora, kako ga je opisao Fjodor Mihailovič Dostojevski.\nSrbija je od početka krize nastojala da ima konstruktivan pristup i doprinos i stoga je podržala sve aktivnosti kada je u pitanju Sirija pod okriljem UN i specijalnog izaslanika generalnog sekretara.\nDali smo doprinos u rešavanju problema i kroz pristupanje anti-ISIS koaliciji.\nSmatram da nam nisu potrebne krize u drugim delovima sveta, a posebno ne na Zapadnom Balkanu, i zato će Srbija učiniti sve da podrži stabilnost regiona i da uvek bude deo rešenja, a nikada više deo problema.“


"Svetska banka je prisustvovala zajedničkom sastanku zemalja učesnica i finansiraće ovaj sporazum", rekao je libanski ministar energetike Valid Fajad, prenosi Rojters.\nFajad je dodao da su Amerikanci dali zeleno svetlo ovom projektu.\nLiban je ranije ovog meseca pogodila nestašica električne energije usled nedostatka goriva, a što je izazvalo obustavu rada u dve najveće državne elektrane.\nOva bliskoistočna država sa oko sedam miliona stanovnika pogođena je ekonomskom krizom, koja je produbljena nestašicom zaliha uvezenog goriva.\nNakon oluje u Vašintongu oko 50.000 građana i dalje nema struju


Srpski ulazi u crnogorski ustav\n► Srpski ulazi u crnogorski ustav\nSkupština Crne Gore razmatraće danas predlog opozicionih partija za promenu ustava po kojem bi srpski jezik bio službeni, a trobojka 'narodna' zastava uz postojeću državnu.\nOpozicini predlog promena ustava predviđa i da ne zastarevaju krivična dela iz oblasti korupcije i organizovanog kriminala. Za verifikaciju predloženih promena ustava neophodna je dvotrećinska većina poslanika.\nManja članica vladajuće koalicije, Socijaldemokratska partijaranije je saopštila da je za nju neprihvatljiva promena u delu ustava koji se odnosi na identitetska pitanja.\nOpozicione stranke Nova srpska demokratija i Pokret za promjene izrazile su zadovoljstvo zbog spremnosti vladajuće Demokratske partije socijalista da podrži predlog opozicije za promene Ustava Crne Gore.\nTakva podrška nagoveštava da bi na sednici crnogorskog parlamenta mogla biti postignuta dvotrećinska većina za promene Ustava koje se odnose na državne simbole i na pitanje upotrebe jezika.\nNa Odboru Skupštine Crne Gore za ustavna pitanja danas je ocenjeno da postoji ustavno-pravni osnov za opozicioni predlog o simbolima i jeziku.


Frontier Pharma i Bayston grupa kupuju "Zdravlje" Leskovac\nFrontier Pharma i Bayston grupa kupuju „Zdravlje“ Leskovac\nTanjug 11. januara 2021. 15:24\nLESKOVAC – Frontier Pharma i Bayston grupa postigli su sporazum sa kompanijom Teva da od nje kupe fabriku „Zdravlje“ u Leskovcu, objavile su danas te kompanije.\nFabrika „Zdravlje“ u Leskovcu proizvodi čvrste i tečne forme za lečenje kardiovaskularnih, neuroloških i resporatornih oboljenja.\nKako je navedeno, Tevina odluka da proda „Zdravlje“ u skladu je sa kompanijskom globalnom strategijom da optimizuje sveukupnu konkuretnost usaglašavajući svoje proizvodne kapacitete sa potrebama pacijenata.\n„Drago nam je što možemo da poželimo dobrodošlicu ‘Zdravlju’ i njegovim zaposlenima u našu kompaniju. Namera nam je da tokom ove tranzicije blisko sarađujemo sa Tevom i vremenom razvijamo kompaniju širenjem njenih mogućnosti i dovođenjem novih proizvoda u fabriku“, rekao je predsednik kompanije Frontier Pharma Levent Selamoglu.\nIzvršni direktor Frontier Pharma Kiren Naidoo kaže da imaju cilj održe status „Zdravlja“ kao vrhunskog međunarodnog dobavljača lekova sa snažnim fokusom na potrebe kupaca, zdravstvenih radnika i pacijenata.\nProdaja „Zdravlja“ u Leskovcu obezbediće stabilno snabdevanje postojećim medicinskim proizvodima i, kako je navedeno, predviđa da će Frontier Pharma i Baystone Group vremenom doneti dodatne proizvode u fabriku.\n„I nakon promene vlasništva Zdravlja Tevini ključni ciljevi za snabdevanje kupaca i pacijenata u Srbiji ostaju nepromenjeni. Naša kompanija ostaje posvećena poboljšanju života pacijenata i ovo tržište ostaje za naše poslovanje strateški važno“, kaže generalni direktor Teve za Srbiju Pavle Marjanović.\nFrontier Pharma je specijalizovani investitor i operater farmaceutskih proizvoda sa sedištem u Velikoj Britaniji osnovan od Leventa Selamoglu i Kirena Naidoo.\nKompanija ima nekoliko decenija iskustva u industriji širom Evrope, Bliskog Istoka i Afrike (EMEA).\nGrupa je dobro poznata po svojim moguc?nostima sa oralnim čvrstim oblicima, injekcijama i topikalnim farmaceutskim oblicima, proizvodnji API-a i kao ugovorni proizvođač za niz multinacionalnih kompanija.\nBaystone grupu čine specijalizovani farmaceutski investitori sa sedištem u Velikoj Britaniji i SAD-u usko povezani sa rastom kompanije SICOR, Inc. i IVAKS Corp.\nGrupa je glavni deoničar kompanije Flynn Pharma (koja obuhvata operacije širom Ujedinjenog Kraljevstva, Irske i Nemačke) i ima portfelj farmaceutskih investicija koje obuhvataju biotehnologiju i naprednu isporuku lekova.


24sata.info - General Mašović na 13. konferenciji načelnika generalštabova zemalja Balkana\nGeneral Mašović na 13. konferenciji načelnika generalštabova zemalja Balkana\nAutor S N 04. 09. 2019. • 19:31\nNačelnik Zajedničkog štaba Oružanih snaga BiH generalpukovnik Senad Mašović učestvovao je na 13. konferenciji načelnika generalštabova zemalja Balkana o vojnoj saradnji (Forum B9), koja je održana 3. i 4. septembra u Bukureštu, Republika Rumunija.\nFoto: MOBiH - 24sata.info\nU obraćanju učesnicima Konferencije, tokom uvodne sesije, general Mašović je istakao značaj jačanja saradnje između članica B9 inicijative, te mogućnosti za uspješno i zajedničko suprostavljanje savremenim sigurnosnim izazovima.\n- Cyber napadi postaju sve prisutnija prijetnja i izazov za sve zemlje i njihove oružane snage, te s tim u vezi smatram da bi bilo izuzetno poželjno da zemlje koje mogu ponuditi iskustvo i znanje iz ove oblasti ponude edukaciju, a kroz postojeće programe vojne saradnje - rekao je general Mašović.\nGovoreći o zajedničkom djelovanju na regionalnom nivou naglasio je značaj regionalne saradnje a imajući u vidu povećane zahtjeve za učešćem u mirovnim misijama širom svijeta, naglasio je da bi ovaj forum bio pogodan za razmatranje jedne platforme koja bi omogućila zajedničko učestvovanje u mirovnim misijama, što bi bio idealan model za poboljšanje regionalne saradnje.\nGeneral Mašović je podsjetio da su Oružane snage BiH u 2019. godini povećale svoje prisustvo u mirovnim misijama slanjem dodatnog personala odnosno EOD tima u NATO vođenu misiju pod nazivom Misija „Odlučne podrške“ u IR Afganistan, te sa dodatnim štabnim ofcirima u EU i UN misijama.\nNa kraju izlaganja izrazio je uvjerenje da će se dosadašnja saradnja u okviru foruma B9 kroz postojeće i nove aktivnosti nastaviti i unaprijediti, u cilju jačanja regionalne stabilnosti, te smanjenju troškova oružanih snaga kroz dijeljenje kapaciteta i sposobnosti.\nTokom ovogodišnje Konferencije, između ostalog, izvršena je prezentacija godišnjih izvještaja o radu Koordinacijske grupe, zatim prezentacija o temi „Nedostaci i izazovi UN-a u operacijama održavanja mira u svijetu“, prezentacija o zajedničkoj vježbi „Balkanski most 2019“ koja će se održati u septembru u Sofiji, te prezentacija „Pregled regionalne sigurnosti“.\nForum B9 predstavlja izuzetno važnu inicijativu za jačanje multinacionalne vojne saradnje u regionu, a članice su: Albanija, Bosna i Hercegovina, Bugarska, Grčka, Sjeverna Makedonija, Rumunija, Srbija, Turska i Crna Gora.\nPored predstavnika zemalja učesnica, kao gosti Konferencije učestvovali su predstavnici Vojnog komiteta NATO-a, Vojnog komiteta EU, te Združene komande NATO snaga u Napulju, kao i predstavnici zemalja posmatrača, odnosno predstavnici oružanih snaga Hrvatske i Slovenije.\nKonferencija je završena potpisivanjem Zajedničke izjave o potvrdi želje za jačanjem zajedničke regionalne saradnje između oružanih snaga, u cilju promocije regionalne stabilnosti i sigurnosti, kao i jačanju već uspostavljenih i traženju novih mehanizama saradnje u regiji Balkana.\nU sastavu delegacije Oružanih snaga BiH koja učestvuje na Konferenciji, pored generala Mašovića, su i šef kabineta NZŠ OS BiH brigadir Edin Fako i oficir za saradnju sa OS SAD i neevropskim zemljama u ZŠ OS BiH pukovnik Jovo Pujić, saopćeno je iz MOBiH-a.


SMS obaveštenje - Brza provera stanja #withBANCAINTESA\nStanje na vašem računu bilo kad, bilo gde\nPreuzmite korisničko uputstvo za registraciju i korišćenje usluge SMS obaveštenja!\nUkoliko želite da saznate stanje na kreditnoj kartici ili tekućem računu ili vas zanima današnji kurs, jednostavno pošaljite poruku na broj 1500 i za nekoliko trenutaka dobićete SMS obaveštenje sa traženom informacijom.\nŽelite da budete obavešteni o potrošnji po kreditnim karticama, uplatama na tekući račun ili uplati iz inostranstva na devizni račun, o isticanju ili promeni iznosa vašeg dozvoljenog minusa po tekućem računu? Ukoliko ste već registrovali svoj broj mobilnog telefona u Banci, za navedena SMS obaveštenja možete se prijaviti i slanjem aktivacionog SMS-a na broj 1500. Ova obaveštenja dostupna su vam u roku od 24 sata od trenutka prijavljivanja.\nZa korišćenje naših SMS usluga dovoljno je da registrujete broj svog mobilnog telefona u najbližoj ekspozituri Banke i SMS obaveštenja će vam automatski biti na raspolaganju. Ukoliko želite da saznate stanje na platnoj kartici, pošaljite SMS sadržine K xxxx (poslednje 4 cifre broja vaše kartice) na broj 1500. Ukoliko želite da saznate stanje na vašem tekućem računu, pošaljite poruku sadržine R i broj vašeg računa na 1500.


Merkel: Kosovsko pitanje mora biti zatvoreno pre ulaska Srbije u EU - Radio Luna\nPočetna Srbija i region Merkel: Kosovsko pitanje mora biti zatvoreno pre ulaska Srbije u EU\nNemačka kancelarka Angela Merkel izjavila je u Beogradu da kosovsko pitanje mora biti zatvoreno pre ulaska Srbije u EU, ali da pre toga treba da budu rešena sva druga otvorena pitanja u procesu evropskih integracija.\n“Razgovarali smo o potpunoj zaštiti životne sredine i da sve bude, ako se ikada bude u bilo čemu pristupilo eksplataciji , “o majningu” (rudarstvu) da mora da bude uradjeno u skladu sa najvišim evropskim i svetskim standardima i da mora da zaštitimo naš narod”, rekao je Vučić na zajedničkoj konferenciji za novinare.\nNa zajedničkoj konferenciji za novinare sa predsednikom Srbije Aleksandrom Vučićem posle sastanka, Merkel je rekla da joj je “drago da čuje da se Srbija intentzivno bavi reformama pravosudja”.\n“Razgovarali smo o potrebi za reformama, važno je da se postigne napredak u oblasti pravosudja, predsednik Vučić je izneo planove i dao obećanja”, kazala je Merkel.\n“Sad se pitam a ko će to iz Evrope da nas pozove i da nam kaže da moramo da budemo odgovorniji, da gradimo više puteva, auto-puteva, pruga, umesto što ćemo da se svadjamo preko plota”, rekao je Vučić novinarima u Palati “Srbija” nakon sastanka sa nemačkom kancelarkom Angelom Merkel.\nPrema njegovim rečima, Merkel je “bila i jeste nesumnjivi lider Evrope” i dodao da je ona bila jedina koja je mogla da “podigne slušalicu, pozove nekoga od nas (lidera zemalja Zapadnog Balkana) i da utiče na dogadjaje u regionu”.\n“Predao sam i novi izveštaj o svemu onome sto je Vlada Srbije po tom pitanju uradila, takodje ukazujući na činjenicu da znamo da još mnogo toga moramo da uradimo i da su stvari daleko od idealnih, i da smo posvećeni i ustavnoj reformi i reformi pravosudja i reformi medijskog i kompletnog političkog sektora”, rekao je on.


Sarajevo u tišini obilježava Dan oslobođenja u Drugom svjetskom ratu\nPredsjedavajući Predsjedništva Bosne i Hercegovine, Šefik Džaferović i član Predsjedništva Željko Komšić, povodom Dana grada Sarajeva, odali su počast i položili cvijeće na spomen obilježje Vječna vatra, na mezarju Kovači, na spomen obilježju ubijenoj djeci Sarajeva i na spomen obilježju Vraca, navodi se u saopštenju za medije proslijeđenom iz Predsjedništva BiH.\nČlanovi Predsjedništva BiH naglasili su veliki značaj 75. godišnjice oslobođenja Sarajeva od fašističke okupacije i istakli opredjeljenost za borbu protiv fašizma. Uputili su čestitke građanima povodom 6. aprila Dan grada Sarajeva sa porukom da ostanu kod kuće kako bi zaštitili sebe i svoje sugrađane.\nPovodom 5. aprila - Dana obilježavanja opsade Sarajeva 1992.-1995. godine i 6. aprila - Dana Grada Sarajeva, gradonačelnik Abdulah Skaka se putem video poruke obratio građanima, uz poruku: „Pobjede koje glavni grad Bosne i Hercegovine obilježava 5. i 6. aprila, snažna su poruka cijelom svijetu, da se, i najteže krize i najveći izazovi mogu prevladati a da se sačuva dostojanstvo, ljudskost, multikultura i suživot“.


- Total neće nastaviti s realizacijom projekta SP11 (South Pars 11) i bit će prisiljen postupno ugasiti sve povezane poslove do 4. studenoga 2018. godine, osim ako američke vlasti ne odobre izuzeće tom Totalovom projektu zahvaljujući potpori francuskih i europskih vlasti, priopćila je u srijedu francuska naftna i plinska kompanija.\nIz Totala poručuju da će do studenog ove godine postupno ugasiti poslove u toj zemlji ako im ne bude odobreno izuzeće, navodi BBC. Francuska je kompanija prošle godine sklopila sporazum o razvoju plinskog polja Južni Pars u Iranu, uz početnu vrijednost planirane investicije od milijardu dolara.\nNajavljene nove sankcije\nTotalovo priopćenje nadovezalo se na objavu njemačkog osiguravatelja Allianza i danskog tankerskog operatora Maerska da će zaključiti dogovorene poslove u Iranu i neće ulaziti u nove poslovne aranžmane. U Allianzu navode da je njihovo iransko poslovanje "apsolutno minimalno" i da će ga u očekivanju smjernica EU-a i njemačke vlade postupno ugasiti.\n- Ovo će proći i Iran će na kraju biti pobjednik, prenijela je Zanganehove riječi novinska agencija SHANA.\n#Allianz #SAD #Donald Trump #sankcije #Iran #Total #Washington #Maersk #međunarodni nuklearni sporazum


TE na Zapadnom Balkanu zagađuju vazduh šest puta više nego što je dozvoljeno 23 Jun 2020 - danas\nDve godine nakon što su zemlje Zapadnog Balkana imale obavezu da usklade rad svojih termoelektrana na ugalj sa EU Direktivom o velikim ložištima, ne samo da se emisije sumpor dioksida nisu smanjile, nego su se čak i povećale, pokazuje novi, danas objavljen izveštaj mreže CEE Bankwatch. Ukupne emisije sumpor dioksida (SO2) iz termoelektrana na ugalj u Srbiji, na Kosovu, Bosni i Hercegovini i Severnoj Makedoniji su u 2019. godini bile čak šest puta više nego što je dozvoljeno u Nacionalnim planovima za smanjenje emisija (NERP1) koje su ove zemlje dostavile Sekretarijatu Energetske zajednice.\nU Srbiji, emisije SO2 su bile 5,6 puta više od ukupnih godišnjih emisija dozvoljenih u NERPU, navodi se u ovom izveštaju.\nNa nivou pojedinačnih termoelektrana, najveći zagađivač u Srbiji je Kostolac B, iako je JP EPS uložilo 130 miliona dolara u opremu za odsumporavanje dimnog gasa, a koja je zvanično puštena u rad 2017. godine.\nPrema pisanju CEE Bankwatch, emisije SO2 iz Kostolca B su delimično smanjene u odnosu na 2018. godinu ali su i dalje bile 1,4 puta više od maksimalnih emisija na nacionalnom nivou prema NERP-u za 2019. godinu, sa čak 79.113 tona SO2.\nSve zemlje Zapadnog Balkana su članice Energetske zajednice, i stoga su imale obavezu da do 2018. godine smanje zagađenje iz termoelektrana u skladu sa Direktivom o velikim postrojenjima za sagorevanje.\n“Sve u svemu, vlade se ne mogu osloniti na ugalj. Videćemo još da li će postrojenje za odsumporavanje u Kostolcu B ikad proraditi, ali u svakom slučaju, treba početi sa zatvaranjem termoelektrana na ugalj i ubrzati investicije u održive oblike obnovljive energije i energetsku efikasnost. Ugalj sve više predstavlja ekonomski teret, a ne prednost,” zaključuje Ioana Ciuta, koordinatorka za energetiku iz mreže CEE


Potpredsednik Vlade Republike Srbije i ministar unutrašnjih poslova dr Nebojša Stefanović izjavio je danas u Čileu da povlačenje aplikacije Prištine za članstvo u Interpolu predstavlјa veliku pobedu Republike Srbije i međunarodnog prava.\n„Zahvalјujući tome što je najveći broj država članica Generalne skupštine Interpola doneo odluku da ne podrži aplikaciju prištinskih institucija, zahtev Prištine, da bude deo Interpola, povučen je neposredno pred sednicu Generalne skupštine“, rekao je Stefanović, koji predvodi srpsku delegaciju na 88. Generalnoj skupštini Interpola u Santjagu.\nStefanović je istakao da je ovo značajna diplomatska pobeda Srbije, ali i pobeda međunarodnog prava, policije i svih onih država koje su govorile u prilog tome da se ne sme dozvoliti politizacija Interpola.\nMinistar se zahvalio svim lјudima iz srpskog tima, iz ministarstava unutrašnjih i spolјnih poslova, Kancelarije za Kosovo i Metohiju, ali i svima onima koji su u prethodnih godinu dana neumorno radili i pomogli da imamo ovakav ishod.\nStefanović se zahvalio i svim državama koje su zajedno sa Republikom Srbijom bile pri stavu zaštite međunarodnog prava i onima koje su zajedno sa nama lobirale da rezultat bude ovakav.\n„Hvala građanima Srbije koji su nas podržali i koji su verovali u našu delegaciju. Hvala svima koji su pružili podršku i koji su doveli do toga da rezultat bude sjajan za našu zemlјu. Ovo je veliki dan za pobedu međunarodnog prava i veliki dan za Republiku Srbiju“, zaklјučio je Stefanović.


Vodeći investitor iz Dubaija stiže u Sarajevo – Predsjednik kompanije Emirates Airline potvrdio dolazak na SBF 2017 - M-Kvadrat\nVodeći investitor iz Dubaija stiže u Sarajevo – Predsjednik kompanije Emirates Airline potvrdio dolazak na SBF 2017\nJedan od najuspješnijih poslovnih ljudi i investitora, član vladajuće porodice i četvrti najbogatiji državljanin Ujedinjenih Arapskih Emirata – šeik Ahmed bin Saeed Al Maktoum dolazi na ovogodišnji Sarajevo Business Forum.\nŠeik Ahmed Al Maktoum, predsjednik jedne od najvećih svjetskih aviokompanija Emirates Airline, potvrdio je dolazak na vodeću investicijsku konferenciju u regiji jugoistočne Evrope, koja se ove godine održava 22. i 23. maja u Sarajevu pod pokroviteljstvom Predsjedništva BiH, prenosi portal Faktor.\nAl Maktoum je visoki zvaničnik UAE, te najzaslužniji za meteorski uspon avioindustrije Dubaija, kojom rukovodi već 25 godina. Na čelu je direkcije za civilnu avijaciju Dubaija od 1985. godine, od kada je krenula nevjerovatna poslovna, investicijska i turistička ekspanzija ovog emirata, koji je danas svjetska biznis metropola.\nKorporacije iz oblasti kojom rukovodi Ahmed Al Maktoum danas su najveće u regionu i među najuspješnijim u svijetu. Bruto nacionalnom dohotku Dubaija doprinose sa 28%, a njegovo lično bogatstvo se procjenjuje na 12 mlrd USD. Član je najuže vladajuće porodice i amidža trenutnom vladaru Dubaija. Al Maktoumu ovo nije prvi dolazak na Sarajevo Business Forum.\nOn je bio visoki gost investicijske konferencije i 2010. godine. Veza koja je tada uspostavljena bila je ključna za kasniji plodonosan nastavak saradnje, a potom i odluku o uspostavljanju direktne aviolinije Dubai – Sarajevo.\nNaime, prilikom posjete direktora BBI banke Amera Bukvića Dubaiju, šeik Al Maktoum je najavio dolazak jedne od njegovih aviokompanija Fly Dubai u Sarajevo, što je kasnije i ostvareno. Danas je redovna aviolinija motor razvoja turistističkih i poslovnih veza između BiH i UAE.\nŠeik Al Maktoum je diplomirao političke nauke u Denveru u SAD-u, izuzetno je cijenjen u svijetu biznisa. Nosilac je brojnih priznanja i nagrada među kojima i Ordena Legije časti, najvišeg francuskog odlikovanja.\nVeć osmu godinu zaredom Sarajevo Business Forum okuplja vodeće investitore i poslovne ljude iz cijeloga svijeta, pružajući im priliku da se upoznaju s mogućnostima ulaganja u Bosnu i Hercegovinu, ali i zemlje regiona: Sloveniju, Hrvatsku, Srbiju, Crnu Goru, Makedoniju i Albaniju. Ovogodišnji SBF objelodanit će niz projekata iz poljoprivrede, energetike, obrazovanja, finansija, infrastrukture, građevinarstva, usluga, turizma i drugih razvojnih sektora.\nPrethodni članakOMV spreman dodatno finansirati izgradnju gasovoda Sjeverni tok 2\nNaredni članakSajam kompanija iz kineske provincije Džeđijang od 18. do 20. maja u Beogradu